TOPAZ-Magazin | Selvbestemt, eller bestemt udefra eller andetsteds fra\nSelvbestemt, eller bestemt udefra eller andetsteds fra\nTanker omkring “Mennesket, et holistisk kunstværk”\nFor nogle måneder siden gik jeg en aften ved 23-tiden ud på gaden for at mærke stemningen. Gaderne var tomme, der var ikke en sjæl i sigte, det var spøgelsesagtigt og føltes ret nedslående. På dette tidspunkt befandt jeg mig i Leiden i Holland til et møde om nærværende udgave af Topaz Magasinet. Jeg havde selvfølgelig hørt, at det hollandske landshold netop denne aften spillede mod Portugal i EM-slutrunden i fodbold. Stemningen i luften behøvede ikke yderligere beskrivelse, og hvordan kampen var endt, var ikke til at tage fejl af.\nJeg havde håbet på en mere positiv udgang på kampen, for næste dag var ligeledes underkastet en tungsindig stemning, der hang som en lummer sky på himlen. Stemningen lettede først, da jeg nærmede mig grænsen til Tyskland.\nJeg huskede på, at vi tyskere allerede havde været gennem samme oplevelse, da vores landshold et par dage forinden havde tabt til tjekkerne. Mønstret gentager sig, hver gang en større sportsbegivenhed finder sted. Hvad enten et land vinder eller taber, så er der millioner af hjerner, der tænker det samme og har de samme følelser, som er med til at forstærke energifeltet, der omhandler succes eller fiasko.\nDet, et menneske producerer, mentalt eller emotionelt, efterlader et usynligt ekko i et stykke tid, et slags energifelt. Der lader sig ikke nedbryde, men kan godt forandres. Når vi opfatter et sådant energifelt, føler vi det som en behagelig eller ubehagelig stemning. Vi kender det fra stressede arbejdssituationer, eller når ting ikke kører rigtigt i familien. Stemningen kan være anspændt i dagevis.\nVi kender også den elektriske spænding, der vibrerer i luften i et lokale, hvor nogen lige har haft et skænderi. Hvis vi er uopmærksomme eller opfører os skødesløst i disse energifelter, vil vores adfærd være afgjort på forhånd, og pludselig er man selv irriteret.\nMen det er ikke fodbold, det handler om. Det handler derimod om det spørgsmål, jeg har stillet mig selv mange gange: Hvor stor en del af mit liv er jeg selv herre over, og hvor stor en del er bestemt af andre mennesker og andre forhold?\nHvor stor en del er desuden underlagt indflydelser, jeg ikke ønsker, eller ikke kender til, eller ikke opfatter bevidst, fordi jeg ikke bemærker dem?\nDette fører til spørgsmålet: Hvordan bliver man bedst herre over sit eget liv, og hvilke fokuspunkter er essentielle?\nIndtil nu har jeg kunnet opsummere, at “det holistiske menneske” udvikler sig fra en samlet mosaik, og det at kunne bestemme selv udgør en del af denne mosaik.\nI vor vestlige kulturs tidligere tider frembød institutioner som kirken, politiske partier og andre institutioner en struktur, efter hvilken man indrettede sit liv. I dag synes disse strukturer eller retningslinjer enten ikke længere at fungere eller slet og ret at være forældede.\nMange mennesker leder i dag efter alternativer, ofte hos Østens filosofier. De leder efter en individualiseret etik, der ikke medfører egoistiske “friheder”. Den tidstypiske og meget omtalte “orienteringskrise” er på en og samme tid en mulighed for re-orientering, en chance for at træde ud af fastlagte programmer og mønstre for at genoverveje sin situation og prøve på at nå optimal livskvalitet.\nDet at finde og definere sig selv på en ny måde er i fremgang overalt, og er ved at blive et slags livsmål eller en personlig opgave, specielt hos den yngre generation.\nAt stræbe efter at føre et succesfuldt liv er blevet et kludetæppe af gamle og nye mønstre eller skabeloner. Det, der bliver anerkendt som virkelighed i dag, bliver bevaret, resten er forældet.\nLad os vende tilbage til spørgsmålet om at være herre over sit eget liv; hvordan gør man sig modtagelig for dette?\nDenne proces er ikke overstået på én gang, hvis man ønsker kontakt med livets realiteter. For at kunne bestemme selv må man lære at holde af kontinuerligt at beskue sit liv med nye øjne, omhyggeligt udvælge og følge op og rette til på vejen. Da dette må besluttes af den individuelle person, opstår følgende spørgsmål:\nvordan griber vi succesfuldt hver dag an på ny?\nHvordan lever vi hver dag til fulde, etisk og i harmoni med denne selvbestemmelse?\nHvordan skal vi leve, så vi ikke mister overblikket eller pludselig opdager år senere, at vi er kommet på afveje?\nHvordan kan vi undgå at blive indfanget af manier, fikse ideer og modeluner, der stjæler tid, penge og energi?\nEn teknik, som har fungeret for mig i mange år og for mange andre i Template-Netværket, er en slags meditativ indre spørgetime, en pause om morgenen, hvor man tænker, føler og kobler de intuitive sanser til.\nDet drejer sig om en særlig type spørgsmål, som gør, at man kan se på sig selv og dagen på ny, holde sig tæt på kernen og planlægge de vigtige gøremål i livet.\nAt holde pauser jævnligt gør, at man kan møde de daglige byrder mere styrket og intakt, og således øge muligheden for at blive et ‘holistisk’ menneske.


Classy mode smykker for kvinder\nEn kvindebevægelse kabinet er ufuldstændig uden yndefulde ringe og halskæder. Guld bliver dyrere. I virkeligheden bliver kvinder mere motiveret til at indsamle flere dame mode smykker. Trendy smykker er altid i høj efterspørgsel. Nu til dags, er mange førende producenter også kommet op med usædvanligt klassiske mode smykker til kvinder. Husk, at den rigtige smykke gøre at du ser beslægtet ud med en stjerne, da de er mere iøjnefaldende og attraktiv. Man kan vælge blandt et bredt sortiment af designs og stilarter. De mest trendy designs og former er hjerter, blomster og sommerfugle. Dette smykke er unikt samt overkommelig, som f.eks. keramikstjerner, de er meget attraktive og komplimentere ens look.\nMere væsentligt, denne usædvanlig klassiske mode smykke til kvinder tilføjer dragende charme og skønhed til ethvert outfit. Disse stykker er normalt fremstillet af plast, ler, keramik, glas, perler, legering eller sølv. Forskellige online butikker giver også foreslag til at handle attraktive farver og designs. Selv store berømtheder vælger stilfulde smykker til at tilføje charme. Beaded og håndlavede dekorative er populære til college fester og teenagere. Fremgangsmåden til online butikker er også en stigende betydning. Et flertal af kunder beordrer dekorative online på internettet. I virkeligheden forsøger denne smykke at blive en stor dille. Musikvideoer og tv-shows er også fokus på de fedeste adornments.\nNu om dage, er vintage smykker kommet tilbage på mode. De lysende rhinestone badges er en trend. De er lavet af afskårne glasmaterialer. Men når man skal købe, skal man dobbelt-tjekke kvaliteten af stykkerne. Du vil bestemt ikke have lyst til at skallen ser slidt eller kedelig ud. Vedhæng, armbånd eller øreringe, nogen form for udsmykning, classy mode smykker til kvinder er bemærkelsesværdigt holdbare og elegant. Selv online sites kommer op med usædvanlig trendy smykker til kvinder. Derfor er priserne yderst konkurrencedygtige overalt, men det er tit værd at købe. Du kan vælge den perfekte halskæde eller ring på meget rimelig forrentning. De kan også være store gaver, til store begivenheder som en 50 års fødselsdag eller et bryllup, hvor man gerne vil give en stor smuk gave.\nDer findes smykker til enhver smag, så det er bare at komme ud og kigge i butikkerne og på internettet.


Badekåber og tøfler - Få følelsen af spa derhjemme - IKEA\nEfter et langt varmt bad er det rart med en badekåbe, du kan tage om dig og holde varmen med. Du finder også tøfler, så du kan holde fødderne varme. Vores badekåber fås i flere størrelser og tåler maskinvask samt tørretumbling. De giver en skøn luksus til en overkommelig pris.\nViser 8 ud af 8\nHåndklæder Bademåtter Badeforhæng Badekåber og tøfler\nFå følelsen af spa derhjemme med en badekåbe\nDet er vigtigt at forkæle sig selv, og det har du rig mulighed for med vores bløde badekåbe og behagelige tøfler. Når du har tørret dig selv med et håndklæde, kan du iføre dig de bløde gevandter og bare slappe af efter et velgørende bad. Det er perfekt til kolde måneder og lange, dovne morgener.\nLuksus til en overkommelig pris er noget, alle har mulighed for med vores udvalg. Du kan bl.a. indrette badeværelset i sand spa-stil og virkelig skrue op for selvforkælelsen. Vores badekåbe er i klassisk hvid eller grå, men du kan nemt slå dig løs og koordinere farver på bademåtter og håndklæde.\nBadekåben er unisex, så den kan bruges af alle. Men vi anbefaler én til hver, så alle kan nyde godt af den hyggelige hjemme-spa.\nBørnene vil elske det efter badet\nDet er selvfølgelig ikke kun de voksne, der skal forkæles efter badet. Børn elsker at blive pakket ind efter et dejligt varmt bad. De vil især nyde at blive pakket ind i en varm badekåbe med hætte. Vi tør godt love, at forældrene også vil elske det – de små bliver nemlig ikke til at stå for.\nTil de helt små anbefaler vi et håndklæde med hætte i stedet for en badekåbe. Vores babytekstiler giver varme og hygge, de små kan putte sig i. De har samtidig farver og strukturer, der stimulerer babyens udvikling.\nVores badekåber til børn er selvfølgelig uden skadelige stoffer og lavet af bomuld fra mere bæredygtige kilder – ligesom vores tekstiler til børn altid er det.\nVores badekåber er bløde og gode for miljøet\nNår du har svøbt dig i badekåbens bløde bomuldsfrotté, kan du nyde øjeblikket lidt ekstra ved at tænke over, at al bomuld i IKEA er ansvarligt dyrket. Bomulden kommer nemlig fra mere bæredygtige kilder, hvilket betyder, at den enten er genanvendt eller dyrket med mindre vand, kunstgødning og pesticider.\nDet er ikke kun bomulden i din badekåbe, der kommer fra mere bæredygtige kilder. Træ, uld, naturfibre, komposit og andre materialer, vi bruger i vores produkter, er genanvendte eller genanvendelige. Vi samarbejder med de lokale, så vi både sikrer lave priser til dig samt bæredygtige råmaterialer og produktion.\nVi har også mange andre tekstiler\nVi har et stort udvalg af tekstiler, der er lige så bløde som badekåben. Her kan du finde alt fra gardiner og hynder til plaider og sengetøj. Ligesom det er skønt at slå en dejlig badekåbe om sig efter badet, er det mindst lige så skønt at hoppe i nyvasket og blødt sengetøj om aftenen.\nHvis du har problemer med at komme ud af sengen om morgenen, kan et blødt underlag være redningen. Et tykt og blødt gulvtæppe forlænger den varme følelse fra sengen. Det er en lille og overset detalje, men den kan gøre en stor forskel for, hvordan din dag starter.


DIY: 8+ hjemmelavet face wash - ansigtsvask opskrifter | Cosmos Co Shop\nSådan laver du en hjemmelavet ansigtsrens til alle hudtyper\nEr der noget, som mange helt fejlagtigt undervurderer i deres daglige hudpleje rutine, så er det ansigtsvask eller ansigtsrens. Og det er en kæmpe fejl.\nMange har fejlagtigt den opfattelse, at ansigtsvask er noget, der er forbeholdt teenagere, som har store problemer med bumser og uren hud, pga hormonerne tæsker rundt i kroppen. Men det er faktisk ikke rigtigt, en god ansigtsvask eller ansigtsrens er for alle i alle aldre, som gerne vil have en flot og velplejet hud i ansigtet.\nEn ansigtsrens er ikke bare, at du lige kaster lidt koldt eller lunkent vand i ansigtet om morgenen, fordi det kvikker dig op. Nej en ansigtsvask eller ansigtsrens er, hvad ordene antyder, en rutine hvor du vasker eller renser huden i bund.\nOg hvorfor er denne dette så vigtigt, tænker du sikkert?\nSvaret er faktisk meget simpelt, hvis du ikke har en ren hud, kan du hverken pleje den optimalt, ej heller lægge makeup på, så du får det perfekte look. Ansigtsrensen er med andre ord, det grundlæggende trin, før du kan begynde på alle de andre anstrengelser med, at få en flot og sund hud i ansigtet.\nVores hud er bygget sådan op, at den basalt set hele tiden producerer nye hudceller, imens de gamle celler stille og roligt dør, og herefter skubbes ud i hudens overflade, hvorfra de løbende falder af. Dette er ikke den faglige beskrivelse af processen, men det er praktisk talt det, som der sker.\nDe døende og døde hudceller beskytter altså de nye celler imod alle de ting, som kan beskadige huden, de er en slags skjold for huden.\nProblemet med de døde hudceller er bare, at de ofte samler sig i hudoverfladen, hvor de kan danne et lag, som gør det svære, at trænge ind til de levende hudceller, som er dem, der skal plejes og behandles. Og så har døde hudceller bare ikke det samme flotte udseende, som de levende, lad os bare være ærlige omkring det.\nHvis du ikke løbende sørger for at få fjernet de døde hudceller, så kan de faktisk tilstoppe dine porer, og dermed skabe akne, bumser, hudorme og uren hud, eller de kan få din hud til at se ujævn, ru og usoigneret ud.\nLøsningen på alle disse problemer er en god ansigtsvask eller ansigtsrens, enten i form af en gel, pulver eller creme. De findes i mange forskellige typer og konsistenser, men de har alle det til fælles, at de renser hudens overflade, og gør huden mere modtagelig for den pleje, som du påfører den efterfølgende.\nVi har produceret en gel, som er den perfekte face wash. Det er vores Cossy Face Wash - ansigtsvask, som er meget mild, og dermed kan anvendes af alle hudtyper, samtidig med at den er effekt og virksom, dvs den renser huden i dybden, og fjerner skidt, snavs og urenheder.\n3 typiske fejl med ansigtsrens\nSelvom det virker relativt simpelt at vaske og rense ansigtet, er der alligevel et par fejl, som rigtig mange laver i processen. Og det er fejl, som desværre kan have ret stor indvirkning på din hud og resultatet af vasken.\nVil du gerne opnår det bedst mulige resultat, bør du derfor have i baghovedet af undgå disse tre klassiske fejl, som alle nok laver minimum et par gange i livet, før de finder ud af, at det ikke er smart.\n#1 – Du bruger produktet forkert\nDen første og største fejl, som mange desværre laver, er at de bruger produktet forkert. Det er både dumt og let at undgå, da der typisk står en fremgangsmåde på produktet.\nBruger du en gel eller en skum, skal den altid smøres på en våd hud, hvis produktet skal virke optimalt. Derudover skal de fleste gel- eller skumprodukter sidde på huden i mere end et minut, før de skylles af.\nHusk at gel både kan bruges i badet og foran håndvasken.\nEr du mere til en cremet lotion, skal du være opmærksom på, at den skal anvendes på en helt tør hud, ligesom hvis du ville bruge din fugtighedscreme.\nSmør lotion på huden, og lad den sidde i et til to minutter, imens den nedbryder overskydende olie, fedt og snavs på huden.\nHerefter tager du lidt vand på fingerspidserne, blander det med din lotion, og masserer det i cirkulære bevægelser ind i huden, således du får renset godt i dybden.\nTil sidst skyller du det hele af med lunkent vand.\n#2 – Vaskeklud\nVaskeklude er et produkt, som nogle gange bare har fået det helt forkerte og misvisende navn. For det er langt fra alle klude, som er gode at bruge i ansigtet, fordi de enten er alt for grove, og derved er meget hårde ved huden, eller fordi de ganske enkelt er svære at holde rene, og derfor hurtigt bliver en bakteriebombe, der kan give de største udbrud og problemer.\nNår du vælger en vaskeklud, som du gerne vil anvende i ansigtet, er det super vigtigt, at den er blød og meget fin, gerne en version i bomuld, eller alternativt en babyklud, de er oftest meget bløde og milde.\nHusk at vaskeklude oftest kun bør anvendes en gang, før de smides til vask, da de ellers hurtigt bliver et mekka for bakterier, som skader din hud.\nVil du gerne bruge vaskekluden mere end en gang, skal du vaske den grundigt under løbende varmt vand efter brug. Det kan skylle største delen af bakterierne – synderne – væk og spare dig for problemer i fremtiden. Men vi anbefaler, at du overvejer kun at bruge dem en gang.\n#3 – Varmt vand\nDet er dejligt at vaske ansigtet i varmt vand, det kan de fleste vist skrive under på. Problemer er bare, at varmt vand ikke er det bedste for huden.\nVarmt vand har den negative egenskab, at det fjerner hudens naturlige olier, og det udtørrer huden. Og så kan det sætte gang i talgproduktionen, som kan give fedtet hud eller i værste fald bumser.\n8+ opskrifter på hjemmelavet wace wash - ansigtsvask\nDu kan købe en masse gode og lækre face wash produkter på markedet, så er du til et færdig lavet produkt, så besøg din lokale beauty pusher.\nVi har samlet de bedste opskrifter her på en hjemmelavet ansigtsvask, som både renser, dræber bakterierne på huden, og som fugtgiver og plejer huden.\nVIGTIGT! Flere af opskrifterne indeholder æteriske olier. Såfremt du bruger en af disse face wash, bør du ikke opholde dig i solen minimum 12 timer, efter du har anvendt den. Du bør heller ikke gå i solarie.\nSåfremt du skal udenfor, bør du tage en kasket eller solhat på, som kan skygge og beskytte ansigtet imod sollys, og du bør opholde dig i skyggen. Læs mere om æteriske olier og sollys i artiklen her.\n#1 – Simpel ansigtsvask\nEn god og effektiv hjemmelavet ansigtsvask behøver ikke være kompliceret at lave. Faktisk er her en meget simpel opskrift på en ansigtsvask, som både renser i dybden og plejer huden.\nHusk der er æteriske olier i!\n•\t100 ml kokosolie\n•\t1 spiseskefuld natron\n•\t5 dråber æterisk lavendelolie\n•\t5 dråber æterisk frankincense olie\n•\t5 dråber æterisk citronolie\n•\t(mod bumser, fjernes frankincense olien og citronolie, og i stedet tilsættes 10 dråber tea tree olie)\nSmelt kokosolien i et vandbad eller i mikrobølgeovnen\nTilsæt de andre ingredienser og rører det hele godt sammen\nHæld blandingen på et glas og sæt den på køl, f.eks i køleskabet\nDin hjemmelavede ansigtsvask er nu klar til brug!\n#2 – Den sæbede version\nDet er muligt, at lave en hjemmelavet ansigtsvask gel, som har en konsistens, der kommer tæt på de produkter, som du typisk kan købe færdiglavet.\nProduktet er en gel eller skum, afhængig af hvor meget, du ryster den inden brug. Så den bør opbevares i en beholder, som er egnet til dette, f.eks en tom og rengjort emballage med pumpefunktion.\n•\t75 ml kold kamillete, rosenvand eller kildevand\n•\t25 ml basic sæbe f.eks Castile soap\n•\t½ spiseskefuld argan olie eller mandelolie\n•\t3-4 dråber E vitamin\n•\t8 dråber æterisk frankincense olie\n•\t8 dråber æterisk lavendelolie\nHæld alle ingredienserne i en beholder, som er egnet, slut af med kold kamillete, rosenvand eller kildevand\nRyst forsigtig beholderen og produktet er klar til brug\nBør opbevares køligt f.eks i køleskabet eller på badeværelset\nDen hjemmelavede ansigtsvask skum er nu klar til brug.\n#3 – Aloe vera gel ansigtsvask\nØnsker du, at din hjemmelavede ansigtsrens har en gel konsistens, så findes der heldigvis en god opskrift, som er baseret på den populære aloe vera gel.\n•\t25 ml aloe vera gel\n•\t2 spiseskefulde argan olie eller mandelolie\n•\t5-10 dråber lavendelolie\n•\t3-5 dråber Vitamin E (valgfri)\nHæld alle ingredienserne i en skål, og rør dem godt sammen\nHæld massen over i en krukke eller tube, din hjemmelavede ansigtsvask gel er nu klar til brug\nDen skal rystes eller røres sammen før brug, da rosenvand og olier godt kan skille\n#4 – Havregryns ansigtsrens\nHvem havde troet, at du faktisk kan bruge havregryn til at lave en god og virksom ansigtsvask. Men det er faktisk, hvad du kan, og det er en rigtig god, dog lidt anderledes vask. Prøv den, du bliver ikke skuffet!\n•\t25 gram havregryn\n•\t1 tepose med kamillete eller 4 dråber æterisk kamilleolie\n•\t1 spiseskefuld grønt ler\nKværn havregryn i en kaffekværn, krydderikværn eller lignende, indtil det er blevet til pulver\nTilsæt indholdet fra tebrevet eller olien samt leret til pulveret og rør rundt\nDin havregryns face wash er nu klar til brug\nDa dette er en tør ansigtsrens, skal du huske at gøre dit ansigt meget vådt, ligesom du lige skal tilsætte et par dråber vand til den ½-1 skefuld pulver, som du skal bruge pr vask. Masser det forsigtig rundt i ansigtet og skyl efter med lunkent vand.\n#5 – Tea tree ansigtsvask\nTea tree olie er kendt for sine mange gode egenskaber, og disse kan også anvendes i forbindelse med at du skal vaske dit ansigt. Faktisk får du her opskriften på en god hjemmelavet tea tree olie ansigtsvask.\n•\t25 ml Risinusolie – Castor olie\n•\t50 ml Vindreuekerneolie\n•\t25 ml jojobaolie eller argan olie\n•\t15 dråber tea tree olie\n#6 – Honning og ler vask\nHonning og ler er ikke umildbart to ingredienser, som du tit kommer til at blande sammen, men det er faktisk de to vigtigste ingredienser i denne ansigtsvask.\n•\t30 gram honning\n•\t2 spiseskefulde grønt ler, raul ler, rødt ler eller gult ler\n•\t3 dråber æterisk lavendelolie\n•\t3 dråber æterisk tea tree olie\nRør honning og ler godt sammen, indtil der ikke er klumper\nTilsæt de æteriske olier og rør det hele godt sammen\nDin hjemmelavede ansigtsvask er nu klar til brug\nVi anbefaler, at du opbevarer denne blanding i en glaskrukke, da den er meget klistret, og derfor kan være svær at få ud af en tube eller flaske.\n#7 – Ansigtsvask til sensitiv hud\nHar du følsom eller sensitiv hud, kan flere af de andre opskrifter være hårde ved huden. Denne opskrift derimod, er velegnet til personer, som let får hudproblemer, fordi deres hud er meget sensitiv.\n•\t3 spiseskefulde kokosolie\n•\t1 teskefuld honning\n•\t1 teskefuld natron\nTilsæt honning og natron og rører det hele godt sammen\nHæld massen i en krukke eller bøtte. Din ansigtsvask til følsom hud er nu klar\nBør opbevares ved stuetemperatur, da det giver den bedste konsistens, da kokosolien ved lav temperatur, gør massen hård.\n#8 – Ansigtsren med trækul\nDu kan bruge aktivt trækul i din ansigtsrens, det giver en god effekt, hvis det vel og mærke, er kul af en god kvalitet. Og så giver det en lidt alternativ farve til din rens.\n•\t1½ spiseskefuld aktivt trækul pulver\n•\t2 spiseskefulde natron\n•\t5 dråber lavendelolie\n•\t5 dråber rosmarinolie\nDin hjemmelavede ansigtsrens med trækul er nu klar til brug\n#9 – Ansigtsvask lavet af olier\nDu kan kombinere olier, og dermed skabe en rigtig god ansigtsvask. Vi har herunder lavet to forskellige opskrifter, som blot består af to forskellige olier. Det er let og effektivt, og det efterlader huden blød og velplejet. Læs vores guide om arganolie til ansigtsvask her.\nIngredienser – opskrift 1:\n•\t50 ml Risinusolie – Castor olie\n•\t50 ml solsikkeolie eller olivenolie\nIngredienser – opskrift 2:\n•\t50 ml argan olie\n•\t50 ml jojobaolie\nBland olier i en flaske, og ryst dem sammen\nDin ansigtsvask er nu klar til brug\n#10 – Olie og honning\nHonning er lidt af et tryllemiddel i forhold til at vaske og rense huden i ansigtet, især når den kombineres med de rette vegetabilske- og æteriske olier. Her er endnu en god opskrift.\n•\t25 ml kokosolie\n•\t2 spiseskefulde honning\n1.\tSmelt kokosolien i et vandbad eller i mikrobølgeovnen\n2.\tTilsæt de øvrige ingredienser og rør det hele godt sammen\n3.\tDin hjemmelavede face wash er klar til brug\nSom du kan se af ovenstående, er der mange muligheder for at lave forskellige ansigtsvaske, både til sensitiv hud, men også mere dybderensende. Der er lidt for enhver hudtype.\nSkulle du ligge inde med en opskrift, som du mener er verdens bedste, så send den endelig til at pr mail.\nSåfremt vi er enig, efter at have testet den, bliver den lagt op i artiklen.\nOg husk at være opmærksom på, at du undgår sollys og solarie, såfremt du laver en blanding, som indeholder de æteriske olier. Det kan give nogle ubehagelige forbrændinger, bylder og betændelse.


Grundet travlhed med mange forskellige arbejdsopgaver, søges dygtig medarbejder, der kan arbejde selvstændigt. Arbejdet består af bl.a.:Nyanlæg og belægningPleje samt vedligeholdelseJordarbejdeGræs- hækkeklipningOprydningLuge ukrudtVi forventer du h...\nVil du gerne arbejde med belægning? Så er det dig, vi søger til vores kunde i Aarhus og omegn. Sæsonen indenfor de grå anlægsopgaver begynder så småt at tage fart. Det betyder at der er flere af vores gode kunder som mangler kompetente medarbejdere ...\nVi søger 1 brolægger i Århus til opstart snarest muligt. Vi søger 1 erfaren brolægger til belægningsarbejde. Der tilbydes et spændende og alsidigt job, hvor dine arbejdsdage bærer præg af forskelligartede udfordringer og opgaver. Din arbejdsgang bli...\nVi har forrygende travlt og står lige nu og mangler en Brolægger-Brolæggerhold grå anlægsgartner. Om dig. * Du brænder for dit fak og vægter kvalitet højt. *Du kan arbejde selvstandig og i teams. *Du kan planlægge og styre de enkelte opgaver. *Be kø...\nVI SØGER BROL GGER OG ANL GSTRUKTØRER MED HENBLIK PÅ FASTANS TTELSE! Er du ikke faglært, kan års erfaring i faget også bruges. Du vil primært komme til at arbejde i silkeborg og Aarhus området, og det vil både blive større nyanlæg, samt mindre anlæg...


Hoteltjek: Gratis cocktails og guidet rundtur på lille boutiquehotel - politiken.dk\nHoteltjek: Gratis cocktails og guidet rundtur på lille boutiquehotel\nMemmo Príncipe Real med fem stjerner er en anbefaling værd i Lissabon.\nHotel Memmo Príncipe Real ligger på en skråning med udsigt over centrum.\nHotel Memmo Príncipe Real ligger på en skråning med udsigt over centrum. Foto: Poul Husted\nRejser 5. apr. 2017 kl. 12.33\nMemmo Príncipe Real, Rua Dom Pedro V 56, 1250-094 Lissabon, Portugal\nGuidet sightseeing inkluderet i prisen\nBesværlig ankomst for folk i kørestol\nFem stjerner lyste op over Lissabons syv høje, da hotel Memmo Príncipe Real i efteråret 2016 slog dørene op i den portugisiske hovedstad.\nAlt ånder klasse med dansk islæt, lige fra det øjeblik gæsten træder ind i receptionen, hvor der står Wegner-stole, til værelse 310 med en stor B&O fladskærm på væggen og telefoner designet af Jacob Jensen.


Betonpumpe | Scania Danmark\nOptimér din drift\nNår en betonpumpe skal opbygges, vil et tæt samarbejde mellem Scania og opbyggeren føre til det bedste resultat. Motorydelse og drivline skal dimensioneres til lastbilens længde, højde, vægt og ønsket pumpekapacitet. Chassiset skal skræddersys til at passe til de lokale driftsforhold samt kravene til manøvreevne og vejgreb. Alt i alt er der rigtig mange faktorer, der skal tages hensyn til.\nEt skræddersyet eksempel\nHerunder listes nogle af de mange muligheder, der automatisk følger med, når du vælger Scania som partner til levering af den perfekte lastbil som fundament for din næste betonpumpe. Fleksibiliteten i vores modulsystem gør det muligt for os at forfine selv de mindste detaljer for at skabe den perfekte løsning.\nMotor og gearkasse Vi tilbyder et meget bredt udvalg af effektniveauer. Fra vores 9-liters motorer til de største 16-liters V8'ere. Når det gælder gearkasser, er Scania Opticruise perfekt til både hektisk bykørsel og til krævende entreprenørkørsel på trange byggepladser. Den automatiske koblingsfunktion giver chaufføren mulighed for at fokusere på omgivelserne.\nFørerhus Når pumpearmen skal foldes sammen under transport eller lægges hen over førerhuset ved pumpning, giver P-førerhuset den laveste totalhøjde. Afhængig af pumpearmens udformning kan Scanias G- og R-førerhuse også være en mulighed.\nChassisforberedelse Vores chassiser leveres komplet forberedte med for-stansede huller, monteringsbeslag, præcist afmålt bageste overhæng og forberedte el-tilslutninger til opbygningen for blot at nævne nogle. Scanias Bodywork Communication Interface gør det muligt at integrere opbygningen perfekt i chassisets funktioner.\nKraftudtag Vi tilbyder koblings- og gearkasseuafhængige kraftudtag til direkte montering af hydraulikpumper samt til flange- og kardandrift af hydraulisk udstyr. Til større betonpumper tilbyder vi også forberedelse til split-shaft kraftudtag.\nServiceydelser. Vi tilbyder et meget bredt udvalg af optimerede serviceydelser som totalløsninger for samtlige Scania-lastbiler. Fra skræddersyet service og reparation til finansiering og flådeadministration. Få flere oplysninger ved at kontakte din lokale Scania-forhandler.\nSkræddersy din egen Scania\nPrøv dig frem i Scanias konfigurator for at se, hvordan din ønske-Scania ser ud. Brug vores forprogrammerede indstillinger og udforsk de tilgængelige muligheder for at skræddersy din nye betonpumpe.\nVi tilbyder et meget bredt førerhusprogram med fremragende udsyn\nTil den nye P-serie Til den nye P-serie\nRobuste, pålidelige og alsidige lastbiler til enhver opgave.\nTil den nye G-serie Til den nye G-serie\nBygget til at klare varierende forhold og udfordrende omgivelser\nTil XT-serien Til XT-serien\nMens driftsforholdene i din virksomhed naturligt vil påvirke dine prioriteringer og valg, har transportbranchen nogle velkendte fokusområder til fælles.\nFor nogle betyder det at køre med tungere læs, og for andre betyder det at nå en ekstra levering. Uanset hvordan du definerer produktivitet, kan vi skræddersy en løsning, der forbedrer din.\nVed at kombinere robuste kvalitetslastbiler med en række effektive værkstedsydelser kan vi tilbyde en samlet løsning, der sikrer og forbedrer din oppetid.\nVi har gjort det til vores forretning at forstå din. Det er derfor, vi har udviklet en række finansierings- og forsikringsløsninger, der kan skræddersys til dine behov.


Ridderkrig m. m.\nHer Kapitel 15. Ridderkrig, katholsk Reformation, Bondekrig, side 311-341.\nTilbage til kapitel 14!\n1 Ridderkrig, katholsk Reformation, Bondekrig.\nMedens den evangeliske Gudstjeneste saaledes efterhaanden ordnedes, skete der skæbnetunge Begivenheder paa Historiens Skueplads.\n2 Ved den Tid, da Luther foretog sit lille hemmelige Besøg i Wittenberg døde nede i Rom Pave Leo X pludselig den 1. December 1521, kun 46 Aar gammel. Han døde under travle Forberedelser til en af de lystige og glimrende Fester, som var hans Pavedømmes Glans.\n3 Siden 1447 havde man haft Humanistpaver med Sans for Videnskab, Litteratur og Kunst, men uden Fromhed. Til Verdens Overraskelse valgtes nu en Mand af en helt anden Art, Hadrian IV, Biskop og Storinkvisitor i Tortosa i Spanien. Han havde ikke været Spanier i ret mange Aar, thi af Fødsel var han Nederlænder. Han var Dominikaner og Skolastiker, havde i en Aarrække været Professor i Löwen og siden Karl den Femtes Lærer.\n4 Med denne sin unge Herre var han kommen til Spanien og havde været Spaniens Statholder. Han var af fattig Herkomst, en Tømmermandssøn. En lærd, alvorlig og streng Skolastiker var han. Det var den spanske Reformation, der kom paa Pavetronen. I Rom fik man noget at undre sig over og ærgre sig over. Ganske tarveligt holdt han sit Indtog paa et Æsel (312) og med bare Ben.\n5 Pavestolens Udbytteri var han lige saa forarget over som Tyskerne, saa der skulde spares. En Masse Hofembeder og Understøttelser inddroges. Udgifterne til kunstneriske Formaal begrænsedes, -- ja Munkepaven lukkede Vatikanets berømte Belvedere med de mange Oldtidsstatuer, fordi han ikke kunde lide al denne Nøgenhed. Michelangelos berømte Loft i det sixtinske Kapel var af samme Grund i Fare.\n6 Jo det var strenge Dage for Romerne! De fik da heldigvis snart Ende, og da Hadrian var død 14. September 1523, skete der noget meget betegnende for Datidens Italien. Det hed sig, at Livlægen havde forgivet ham. Forhaabentlig var det Løgn, men saa "fordomsfri" var Mængden, at man af denne Grund bekrandsede Lægens Hus og smykkede det med Indskriften "Fædrelandets Frelser!"\n7 Man kan ikke andet end med en vis Medfølelse følge denne ærlige og alvorlige Mand paa hans korte, tornede Pavebane. Han løb Panden imod alle Vegne og udrettede intet.\n8 Overfor Tyskland anslog han en helt anden Tone end Forgængeren. Til den før omtalte Rigsdag, der skulde holdes i Nürnberg i Foraaret men først blev holdt i Efteraaret 1522, sendte han en ny Sendemand Chieregato, en from og god Mand, som kunde meddele, at Paven godt vidste, hvor skrækkeligt Pavestolen havde baaret sig ad i mange Aar, men nu skulde der reformeres.\n9 Tillige bragte han et Brev til Rigsdagen om Luther. Og heri talte Storinkvisitoren. Han forlanger Dødsstraf over Kætteren. Over for Luther var i Virkeligheden denne Pave farligere end den forrige. Dominikaneren havde afløst Humanisten. Luther tager da ogsaa haardest paa den nye. For den letsindige og (313) fornøjelsessyge, men godmodige Leo X havde han haft en lille Smule Godhed. Hadrian er "Satans særlige Tjener".\n10 Rigsdagen tog meget velvillig, men ogsaa meget haandfast paa den pavelige Vedgaaelse af Pavestolens Synder. Saa kunde Paven jo passende straks begynde paa Forbedringerne, mente man. Da vilde Tilslutningen til Luther snart tabe sig. Og saa var det ogsaa bedst, man paany fik de 100 Besværingspunkter fra Worms frem.\n11 Man ønskede et Kirkemøde i en tysk By snarest muligt, og ogsaa Lægfolk skulde have Sæde og Stemme deri. Foreslog Paven ikke lidt snart noget, saa maatte han være belavet paa, at de verdslige Stænder selv afskaffede Misbrugene. -- Chieregato skyndte sig at forsvinde fra Nürnberg for ikke at være nødt til at tage Stilling til al denne Reformerelyst, som Tysklands katholske Fyrster altsaa ogsaa var grebne af.\n12 Paa denne Maade skødes Spørgsmaalet om Straffen over Luthers Person altsaa atter ud. Men paa den anden Side viste de katholske Fyrster, navnlig de gejstlige nok Lyst til at kvæle den evangeliske Bevægelse med Magt, saa langt deres og Pavens Magt strakte. Inkvisitionen havde taget fat i Nederlandene. I Oktober 1522 fængsledes alle Augustinermunkene i Antwerpen, og den følgende Sommer maatte to af dem -- som vi har hørt -- bestige Baalet i Brüssel og blive Evangeliets første Blodvidner.\n13c Man kan da forstaa, at mange Øjne rettedes mod Rhinlandene, hvor Sickingen atter begyndte at røre sig. Han havde ladet sig leje af Kejseren til at føre Krigen mod den franske Konge, men det gik galt. Nu var han i Foraaret 1522 vendt tilbage til sine Borge. Men han vilde nok benytte sig af sine mange Landsknægte (314) til et større Foretagende. Det gjaldt Riddernes Rettigheder, og det gjaldt Beskyttelsen af de evangeliske, -- og det gjaldt maaske at skabe et Fyrstendømme for Ridder Frants paa nogle gejstlige Fyrsters Bekostning.\n14 Luther udgav just samme Sommer et Programskrift: "Om Pavens og Biskoppernes falskelig saakaldte gejstlige Stand". Det er et fuldstændigt Opgør med de Bispestillinger, man da havde i Tyskland. Luther viser, at det er rene "Fastelavnsløjer" at kalde saadanne Mænd for Biskopper. De giver sig jo aldeles ikke af med Ordets Tjeneste, men er ganske simpelt verdslige Fyrster med gejstlige Navne.\n15 Dette kunde ogsaa siges i vort Fædreland, hvor de væsentlig var Politikere og store Herremænd. Men endnu langt grellere kom det frem i Tyskland, hvor de ligefrem var Landsfyrster som de andre Hertuger og Landgrever. Dette Væsen bør afskaffes, skriver Luther.\n16 Dette var i Grunden noget for Sickingen, saaledes at komme til at afskaffe Biskopperne. Luther havde rigtignok i sit Skrift taget det Forbehold, at det ikke skulde ske "med Haand og Sværd". Men paa dette Punkt havde Sickingen nu aldrig været Luthers Discipel.\n17 I August fik Sickingen da en "broderlig Forening" i Stand af en hel Del Borgherrer, bl. a. ogsaa Eitelfriz af Hohenzollern. Og den 27. August 1522 sendte han Fejdebrev til Ærkebiskoppen af Trier, den oftere nævnte Richard von Greiffenklau. Med megen Bram søgte Sickingen at slaa Foretagendet op som en hellig Krig. Paa Rytternes Ærmer stod "O Herre, din Vilje ske!"\n18 Det bekendtgjordes for Beboerne, at Sickingen kom for at befri dem fra de antikristelige gejstlige Love. For enhver Pris skulde det se ud, som om Luther var med i Foretagendet. Et Krigsopraab bar Luthers (315) Navn paa Titelbladet, skønt Skriftet var af en Franciskanermunk. Da det er en hellig Krig, skal Krigerne som den gamle Pagts Helte skaane Land og Folk, Træer og Vinstokke. Naa, saa lod man det gaa ud over Klostre og Kirker, Munke og Nonner.\n19 Der var adskillige fornemme Folk med i Foretagendet, ja selve Albrecht af Mainz begunstigede Sickingen. Man sagde, at saa snart Sickingen havde taget Trier, vilde Albrecht omdanne sine Lande til et verdsligt Hertugdømme.\n20 Det gik straks rask med at tage en af Ærkebispens Borge. Sejersvis rykkede Ridderen da frem for Hovedstaden Trier. Men her gik det ikke saa let. Byen bed fra sig, og efter 8 Dages Forløb maatte Sickingen hæve Belejringen. Nu kom Nabofyrsterne Philip af Hessen og Ludvig af Pfaltz til Hjælp for Kurfyrsten af Trier. Sickingen trak sig tilbage til sin stærke Borg Landstuhl. Men han havde ikke regnet med det nymodens Skyts. Han blev straks selv saaret af en nedfaldende Bjælke, og faa Dage efter, den 6. Marts 1523, maatte Borgen overgive sig.\n21 De tre Fyrster gik ned i Kælderen, hvor den syge Ridder laa, og Ærkebiskop Greiffenklau spurgte ham: "Frants, hvad har drevet dig til at overfalde mig og mine stakkels Folk saa haardt?"\n22 "Derom var der meget at sige", svarede Sickingen. "Det var ikke uden Aarsag. Men nu skal jeg staa til Regnskab for en højere Dommer".\n23 Dagen efter døde han. Han havde brugt fyrstelig Pragt i Live. Nu blev der kun Raad til en tarvelig Kiste, og et Par Mænd begravede ham i al Stilhed.\n24 "Retfærdighedens Herberge" paa Ebernburg kunde nu ikke mere beskytte nogen. De, der havde haft Ly (316) hos Sickingen, maatte søge andetsteds. Hutten flygtede til Erasmus i Basel, men denne "havde ikke Tid" til at tage imod ham. Hutten hævnede sig med en hvas lille Bog. Syg og fattig kom han til Zürich, hvor Zwingli tog sig af ham og fik ham i Pleje hos en lægekyndig Præst paa en lille Ø i Zürichersøen. Her døde han den 29. August 1523, 36 Aar gammel. Det eneste Bohave, han efterlod sig, var en Pen.\n25 Dermed var Riddernes Magt knust. Deres Tid var forbi. Fyrsternes Magt steg saa meget mere.\n26 Det var i Virkeligheden en Lykke, at Ridderne ikke kom til at blive Reformationens Bærere.\n27 Men nu, da Riddermagten var brudt, blev det saa meget mere spændende, hvordan Fyrsterne vilde stille sig. Det stod paa det springende Punkt for den wittenbergske Reformation. Nu kunde jo de katholske Fyrster røre sig og maaske gøre sig selv til Herrer i Sachsen. Næste Foraar skulde man igen have Rigsdag i Nürnberg. Til denne havde Kejserens Broder Erkehertug Ferdinand i Østerrig en fortræffelig Plan.\n28 Frederik den Vise skulde erklæres i Rigens Akt. Derved blev hans Land ledigt, og dette skulde saa vel at mærke ikke overdrages til den godt katholske Hertug Georg, men til Ferdinand. Karl den Femte og den nye Pave skulde forlene ham med Landet, og saa vilde Ferdinand udnævnes til "romersk Konge". Denne skønne Plan strandede dog paa Kejseren, der ansaa sin Broder for en slem Konkurrent og derfor selv advarede Frederik den Vise.\n29 Imidlertid skete der paany Paveskifte. Den lykkelige blev Leo X's Fætter, Kardinal Julius af Medici, der kaldte sig Clemens VII (1523-34). Han var lige saa verdslig som Leo, men hans Interesser var (317) af en ganske anden Art. Han var Politiker med Liv og Sjæl, men ganske vist ikke af dem, der skulle højne deen politiske Moral.\n30 Til Sendemand til den tyske Rigsdag beskikkede han en Mand, der nu i en Aarrække fik meget med de tyske Sager at gøre, og som stadig hidsede til blodig Udryddelse af Kætterne. Han hed Lorenzo Campeggi. Han havde været juridisk Professori Bologna. Efter sin Hustrus Død blev han knyttet til Pavehoffet. Han fik efterhaanden foræret en hel Del Bispedømmer, i hvilke han aldrig satte sin Fod (Feltre og Bologna i Italien, Ærkebispedømmet Candia, Huesca i Spanien, Salisbury i England), og 1517 var han blevet Kardinal.\n31 For en god halv Snes Aar siden havde han været Gesandt i Tyskland, Kejser Maximilians skikkelige katholske Tyskland. Men nu kunde han nok forstaa, at der saa anderledes ud i dette Land. Han vovede sig ikke ind i denne Kætteriets Hule uden mod en høj Ekstrabetaling og en Pension for sine Børn, hvis han ikke skulde slippe levende hjem igen. Aleander instruerede ham: Han maatte passe paa ikke at sætte noget gejstligt Ansigt op i tysk Selskab. Han maatte ikke optræde overmodigt som Cajetan. I Samtaler maatte han lægge sig efter at bruge Bibelsprog. Med Munke maatte han endelig ikke omgaas offentlig.\n32 Saa kom han da smidig og glat til Nürnberg i Marts 1524. Tyskerne kaldte ham "Katteaalen".\n33 Her fik han unægtelig noget at se og høre. Nürnberg var en stor og rig Stad, i Virkeligheden en uafhængig Borger-Republik. I de rige Borgeres Huse herskede virkelig Aandsdannelse. Der læstes overordentlig meget. Flere af disse Borgere var ligefrem Humanister. Men i disse samme Kredse havde i sin Tid Staupitz (318) gjort stærkt Indtryk. Han havde gjort dem opmærksom paa det nye Theologiens LLys Martin Luther i Wittenberg, og der havde dannet sig en Kreds af "Martianere", som var aandeligt knyttede til Byens Augustinerkloster og ledede af dettes Prior Wenceslaus Link, der siden blev Ordenens Provincialvikar.\n34 Det var Mænd af Overklassen, der fandt sammen i denne Kreds. Men nu var det lutherske Røre ogsaa naaet til Haandværkere og Smaafolk. Man kan se det paa Skomageren og Mestersangeren Hans Sachs med hans kønne Digt om "den wittenbergske Nattergal". I flere Kirker prædikede evangeliske Præster, men især maa nævnes den højtbegavede Andreas Osiander, der siden 1522 var Præst ved Lorentskirken.\n35 Nürnberg var Sæde for den Rigsregering ("Rigsregimentet"), som i Kejserens Navn skulde styre Tyskland. Man kunde tænke sig, at denne Nærhed maatgte virke trykkende. Dette var imidlertid ikke Tilfældet. Rigsregeringen var altid i Pengetrang og maatte laane hos Borgerskabet, -- og saa kunde den da heller aldrig enes om Bekæmpelsen af Kætterne.\n36 Heller ikke Rigsdagene lammede Borgernes Selvstændighed. Netop under den, vi nu er ved, nærmede Paaske sig med den sædvanlige store Altergang. Der var hos mange Ønske om nu at faa Nadveren under begge Skikkelser, Sebaldus og Lorents Sogne ansøgte da om Tilladelse. De to Provster henviste Ansøgningen til Raadet. Raadet følte sig en lille Smule usikker paa Grund af de mange Fyrsters Nærværelse, hvorfor det henviste Ansøgningen til Biskoppen af Bamberg.\n37 Og denne henviste til et kommende Kirkemøde. Men da holdt Prior Volprecht uden videre Nadver under begge Skikkelser (319) i Augustinerkirken. Eksemplet fulgtes i Sognemenighederne, og 3-4000 Mennesker nød Nadveren paa evangelisk Vis. Midt under Rigsdagen, for den pavelige Gesandts Øjne gennemførte man altsaa dette.\n38 Ja oppe paa Slottet boede Dronning Elisabeth, Kejserens Søster. Hun var der paa sin landflygtige Ægteherre Christian den Andens Vegne for at virke for hans Sag. Skærtorsdag sendte hun Bud efter Osiander og nød Nadveren paa evangelisk Vis, -- til stor Harme for Broderen Erkehertug Ferdinand. Samtidig lod Præsterne Sjælemesserne ophøre. Biskoppen af Bamberg lyste Band, men ingen rørte sig for at udføre det. Nürnberg havde revet sig løs fra Romerkirken.\n39 "Katteaalen" kunde nok have Brug for al sin Evne til at sno sig. Men den smidige Mand vandt virkelig en betydelig Sejr. Først hentede han sig et foreløbigt Nederlag. Han lod meget overlegent Rigsdagen vide, at den ikke maatte vente sig noget Svar fra Rom paa de 100 Besværingspunkter fra forrige Rigsdag, thi i Rom kunde man ikke tro, at et saa uendelig tarveligt Produkt virkelig skulde hidrøre fra en tysk Rigsdag.\n40 Da blev Stænderne ved (deres) Mening og bestemte et Møde i Speyer i November Maaned, hvor der skulde tages Bestemmelse om Besværingspunkterne, og hvor ogsaa Luthers Lære skulde grundig prøves. Endvidere fastholdtes Fordringen paa et Kirkemøde. Den samme Rigsdag vedtog rigtignok tillige, at Wormser-Ediktet skulde gennemføres "saa vidt muligt".\n41 Det var et temmelig selvmodsigende Resultat, og Luther gjorde opmærksom derpaa i et lille Skrift: Han skulde altsaa straffes med Døden, og bag efter skulde hans Lære omhyggelig prøves! "Nu mine kære Fyrster og Herrer! I haster svært med mig stakkels enlige (320) Menneske til Døden, og naar det er sket, har I vundet. Men om I havde Ører til at høre med, saa vilde jeg sige eder noget sælsomt. Hvad om Luthers Liv gælder saa meget for Gud, at den Dag, da han ikke lever, er ingen af eder sikker paa sit Liv eller Herredømme, og at hans Død vilde være Ulykken for eder alle?\n42 Gud er ikke til at spøge med. Bliv kun frisk ved! Myrd og brænd! Jeg vil ikke vige, hvis Gud vil. Her er jeg og beder eder venskabeligst, naar I har dræbt mig, at I da ikke igen opvækker mig og dræber mig nok engang ... -- Dog raader jeg enhver, som tror at der er en Gud, at han holder sig fri af dette Bud. Thi hvorvel Gud har givet mig den Naade, at jeg ikke saaledes frygter Døden, som jeg fordum gjorde, og han ogsaa vil hjælpe mig, at jeg villig og gerne dør, saa skal de dog ikke gøre det, før min Time er der, og min Gud kalder mig -- om de end nok saa meget raser og tager paa Vej. Thi han, som nu paa tredje Aar har holdt mig i Live mod deres Vilje og over alle mine Forhaabninger, kan ogsaa godt bevare mig længere". (Erl 24,211 = paabud1#8)\n43 Trods den valne Opretholdelse af Wormser-Ediktet var Vedtagelsen af Reform-Mødet i Speyer et betydeligt Nederlag for Campeggi. Men han forstod at sejre paa en anden Maade. For det første lykkedes det ham at underminere saaledes, at Rigsregeringen faldt bort. Det var Frederik den Vises politiske Livsgerning, der hermed styrtede om. Han havde dermed vist sig som en god tysk Mand, der vilde opretholde Riget og Fællesinteresserne imod de splittende Fyrsteinteresser. Først Bismarck genoprettede paa sin Maade den Rigsenhed, som Frederik den Vise havde tilstræbt. Den gamle Kurfyrste erklærede da ogsaa, at nu vilde han aldrig mere besøge nogen Rigsdag. Døden hjalp ham med at holde Løftet. (321)\n44 Men de truende Udsigter til et Reformmøde i Speyer forstod Campeggi ogsaa at tilintetgøre.\n45 Stillingen var jo den, at det var ikke blot Lutheranerne, der vilde have en Reform. Der var ingen, som vilde blive ved de gamle himmelraabende Tilstande. Nu gjaldt det at faa splittet dette Sammenhold.\n46 Og man havde allerede været ved at røre ved en Udvej. Den sidst afdøde Pave havde antydet, at Hertugerne i Bayern maaske kunde faa tildelt en Femtedel af de kirkelige Indtægter i deres Land, hvis de vilde blive Paven tro. Nu handlede de to Hertuger Wilhelm og Ludvig saaledes med Legaten, at Pavestolen skulde tilstaa dem de ønskede Reformer i deres Land imod, at de blev borte fra Speyer og saaledes umuliggjorde en tysk Fællesbeslutning.\n47 Den samme Aftale traf Ærkehertug Ferdinand af Østerrig. Han fik endda Lov at faa en Tredjedel af Indtægterne af de østerrigske Kirkegodser og en Femtedel fra de tilgrænsende gejstlige Distrikter. Ærkebiskoppen af Salzburg sluttede sig til imod at faa sit Stift gjort større.\n48 For nærmere at ordne disse mange Pengesager holdtes i Juni et Konvent i Regensburg. Paa Pavens Vegne førte Campeggi Forsædet. De nævnte Fyrster var mødte samt Biskopperne af Bamberg, Augsburg, Speyer, Strassburg, Konstanz, Basel, Freising, Passau og Brixen.\n49 Biskopperne gik ind paa de haarde Pengebetingelser. De var bange, at ellers gik det værre endnu. Desuden blev der bestemt mange Sækulariteter, d. v. s. at gejstlige Stiftelser gik over til verdsligt Brug. Mange Domssager maatte Biskopperne afgive. Dermed havde de hidtil ikke blot øvet Magt, men ogsaa tjent mange Penge ved at tage Bøder.\n50 Tiggermunkene skulde ikke mere have (322) Lov at rejse rundt og tigge eller fremvise Helligdomme for Penge. Man har ladet de protestantiske Fyrster høre meget for, at flere af dem tjente godt ved Reformationen. Som man ser, gjorde de katholske Fyrster Begyndelsen. Desuden skulde der reformeres paa Præsters Liv og Lære og alt det andet forekommende Væsen.\n51 Angaaende Læren, da skulde Evangeliet prædikes efter Kirkefædrene Ambrosius, Hieronymus, Augustin, Gregor og Chrysostomus. Det vilde for 6 Aar siden have været en uhyre og utænkelig Indrømmelse. Nu maatte man i Rom være glad derved for at kunne undgaa Wittenbergernes Holden sig til Skriften. Efterhaanden efterlignede man de evangeliske. Der blev holdt Visitatser. Emser lavede en tysk Bibel ved at "rense" i Luthers o. s. v.\n52 Det var den spanske Reformation, der holdt sit Indtog paa tysk Grund og i høj Grad som en "Mod-Reformation". Og tillige skabtes ved Regensburger-Forbundet den Spaltning af Tyskland, som vedvarer endnu, i et katholsk Sydtyskland og et evangelisk Nordtyskland.\n53 Endelig greb i Sommeren den fraværende Kejser selv ind med et Edikt, hvorved Rigsdagsbeslutningen fra Nürnberg helt sattes ud af Kraft. Speyer-Møder forbødes under Straf for Majestætsfornærmelse, og det paabødes uopholdelig at iværksætte Wormser-Ediktets Bestemmelser mod Kætterne og da ikke mindst mod den umenneskelige og ukristelige Mohammed i Wittenberg.\n54 Tordenskyerne trak sammen. De forbundne begyndte nu at omsætte Wormser-Ediktet i Handling. I Bayern begyndte man. Ærkebiskoppen i Salzburg fulgte efter med Henrettelser og Landsforvisninge. Derefter kom Ærkehertugen. Lovene var ikke saa nye, at der stod noget i dem om Straffen for at trykke kætterske Bøger. Saa fandt man ud af, at det kunde komme ind under (323) Bestemmelsen angaaende Forgiftelsen af Brønde, -- og Bogtrykkerne druknedes. Mange Grusomheder øvedes. Bibler brændtes og Kvinder og Børn maatte knæle i den glødende Aske o. s. v.\n55 Naar der var blevet Fred med Frankrig, var det Meningen at paaføre Kursachsen Krig, og da vilde Luthers sidste Time være slaaet.\n56 Da opbrast alle Kilder i den store Afgrund, og en Syndflod oversvømmede Tyskland fra Alperne til Harzen. "Fjerde Stands Hærskarer holdt deres drønende Indtog i den tyske Historie".\n57 Bondeoprør var ingenlunde noget nyt og ukendt. Det sidste Aarhundrede havde haft mange Bondeopstande paa begrænsede Omraader. Den sidste var 1517 i Baden. Den store Bondekrig var for saa vidt en Fortsættelse. Bøndernes Kaar var daarlige, mange var livegne, plagede med en Masse Hoveribyrder og Afgifter.\n58 Jo mere det kneb for Ridderne, des haardere tog de fat paa Bønderne. Idelig skulde der svares Krigsskat. Den lille By Rotenburg i Franken havde i de sidste 150 Aar haft lige saa mange Fejder. Skulde Bønderne laane Penge, maatte de give 30-40 eller endog 80 Procent. Og Retten var dem ikke god. De tyske Kejsere hed jo "romerske" Kejsere, og derfor kom der hos de høje Domstole, der bestod af lærde Jurister, en Tilbøjelighed til at dømme ikke efter Lands Lov og Ret, men efter Romerretten.\n59 Det var i Virkeligheden et frygtelige Paafund, ikke mindst for Bønderne, thi disse lærde Jurister anvendte saa den gammelromerske Trællelovgivning paa de livegne Bønder. Ejendom kunde ogsaa gaa tabt herved, idet Romerretten forlangte ganske andre Retsbevisligheder end gammel tysk Sædvane. (324)\n60 Disse Forhold skabte ikke blot Klager, men ogsaa Spekulationer over Forbedringer, og disse Spekulationer er ofte religiøst farvede, prægede af Drømme om Tusindaarsriget. 1476 fremstod Spillemanden Hans Bøhm i Niklashausen i Franken som Prædikant, revsede Folkets Synder, angreb de store, vilde have Tiender og Skatter og al Øvrighed afskaffet. Alle skulde være Brødre, arbejde og have lige meget.\n61 Og han profeterede, at Tiden var nær. Der var uhyre Tilstrømning. Der skal have kunnet være 40.000 Tilhørere. Biskoppen lod ham brænde som Troldmand, og en Hær paa 16.000 Mennesker, der vilde befri "Profeten", blev dreven fra hinanden. Et Skrift fra omkring 1438, trykt 1476, "Kejser Sigmunds Reformation", udkastede et Fremtidsprogram om Frihed og Lighed, og i nær Slægt dermed er et Skrift fra Scharzwaldegnene omkring 1510.\n62 Over for den historiske Ret betoner Forfatteren stadig den naturlige og den guddommelige Ret. For den maa Livegenskabet vige, og der maa være fælles Ret til Vand, Skov og Jagt. Ejendomsfællesskabet anser Forfatteren egentlig for det bedste, men foreslaar det dog ikke indført. Derimod vil han have gejstlige og verdslige Fyrsters samt Kapitalens Herredømme afskaffet.\n63 Kun Kejseren skal raade. Ærkeenglen Mikael har aabenbaret ham disse Planer. 1515 vil "Kejser Frederik" komme. "Han skal regere i 1000 Aar og give god Lov. Han skal komme i en hvid Klædning som Sne, med hvide Haar, og hans Stol skal være som en Ild, og 1000 Gange 10 Gange 100.000 skal staa hos ham, thi han vil haandhæve Retfærdighed".\n64 Her har vi Jordbunden, hvori den store Bondebevægelse groede. Tankegangen er helt modsat Luthers, (325) hvorefter en Kristen ikke har guddommelig Ret til andet end at leve og dø i sin Tro.\n65 Denne Tanke om at finde en af Gud given Landslov var dog forunderlig stærk. Hertug Johanns Hofpræst og Præsten i Eisenach var f. Eks. kommet ind paa den Mening, at den af Hedninger skabte Romerret og den af Paven givne gejstlige Ret begge maatte bortfalde, og saa skulde man i Stedet indføre Mose Lov, der jo hvilede paa guddommelige Aabenbaring. Med sin Jubelaars-Jordfordeling og sit Renteforbud vilde den saa løse det sociale Spørgsmaal.\n66 Denne Tanke havde Hertug Johann tilegnet sig, og han var ikke nem at faa fra en Mening, han engang havde faaet. Hans Søn Kurprinsen sammen med Luther og andre Omgivelser maatte bruge deres Overtalelsesevner for at skaane Sachsen for den Slags Forsøg. "Enhver Dommer er skyldig at dømme efter det Lands Ret, hvori han bor", skriver Luther. "Mose Lov kommer os ikke ved".\n67 Der var i de sidste Aar en stærk Stigning i Priserne paa Landvæsensprodukter, saa at Tiderne i Virkeligheden bedrede sig. Men Bønderne havde faaet Øjet op for Uretfærdigheden, og Uroen steg. I det sydligste Tyskland hen mod Schweizes Grænser var der en Del sværmerske Gendøbere, som i høj Grad gav disse Tanker Vinger. Men den store Opvigler og Organisator af Revolutionen var fremfor alle Thomas Münzer.\n68 Dette heftige Brushoved var, som før fortalt, 1523 blevet Præst i Alstedt i Thüringen, hvor der var et uhyre Tilløb til hans Prædiken og tyske Messe. Han rasede mod Papisterne og mod Wittenbergerne. Stadig raabte han paa Profeti. Med dybeste Foragt udtaler han sig om en "Gud, der ikke taler". Anførte man Bibelen, sagde han: "Aah, Bibel, Bubel, Babel! man maa putte (326) sig i en Krog og tale med Gud!" (se br 210824#14)\n69 Luthers Talen om Hensyn til de svage var ham forargelig. "Kære Brødre, hold op med den Snak. Det er paa Tide. Den tredje Engels Skaal er allerede udgydt i Vandkilderne!" (Aab. 16,4). Borgerne i Alstedt fik han til at storme og udplyndre Valfartkapellet i Mallerstedt.\n70 Da Kurfyrstens Folk kom til Alstedt for at drage de skyldige til Ansvar, ringede Münzer med Stormklokken, og for den truende Mængde maatte Embedsmændene trække sig tilbage. Karlstadts Folk i Orlamünde vilde dog ikke have med saadant at gøre. Münzer gav sig da til at agitere blandt Luthers Landsmænd, Bjergarbejderne i Mansfeld. (327)\n71 Luther saa nok, hvad "Aanden fra Alstedt" stilede efter, og han mærkede, at Fyrsterne var usikre angaaende, hvad de havde Lov til i disse Sager. Derfor lod han i Juli 1524 trykke et "Sendebrev til Fyrsterne af Sachsen om Oprørsaanden". Hans Standpunkt er klart og ligetil:\n72 "Eders kurfyrstelige Naader skal ikke hindre Ordets Embede. Man lade dem kun trøstig og frisk prædike, hvad de kan, og mod hvem de vil ... Man lade Aanderne fægte og tørne sammen. Om nogle bliver forført, vel, saa er det Krigens Gang. Hvoor der er en Strid og et Slag, der maa nogle falder og saares. Men den, som fægter redelig, faar Kronen.\n73 Men hvor de vil gøre mere end at kæmpe med Ord, vil ogsaa bryde og slaa med Haanden, der skal eders fyrstelige Naader gribe ind, hvad enten det er dem eller os, og øjeblikkelig udstede Forbud mod at være i Landet og den Besked: Vi vil gerne taale og se paa, at I kæmper med Ordet, at den rette Lære kan blive bevist her, men hold Haanden stille, thi det er vort Embede, eller se at komme ud af Landet!" (br210824#58)\n74 Der kom nu saadanne Indberetninger fra Alstedt, at man stævnede Münzer til Forhør. Han kom blev af angst og forhørtes af Hertug Johann. En Uge efter flygtede han i Nat og Mørke ud af Landet til den frie Rigsstad Mühlhausen, der laa ved de sachsiske Landes Nordvestgrænse. Han havde adskillige Tilhængere der, thi ved "Landløbere" havde han organiseret de hede Hoveder viden om. Efter nogen Tid udviste Raadet ham, hvorpaa han drog til Nürnberg, hvorfra han i et Skrift udøste sin Vredes Skaaler over Luther, "det aandsforladte vellevende Kød i Wittenberg".\n75 Videre gik Rejsen gennem de urolige Egne til Basel og derfra til Zürich, (328) hvor han havde med Gendøberne at gøre. Midt i December er han atter i Mühlhausen, og faar en rasende Billedstorm i Stand, hvorefter han atter bliver udvist og er borte, indtil han i Februar kommer tilbage og holder Indtog med Bondehæren.\n76 En del af August Maaned tilbragte Luther med Rejser paa Regeringens Vegne i de urolige Distrikter, navnlig hvor Karlstadt virkede, men derom vil vi senere fortælle i en anden Sammenhæng.\n77 Imidlertid var der begyndt Bondekrig længere sydpaa. Det begyndte i Landgrevskabet Stühlingen lige ved Schweizes Grænse i Juni 1524. Sagnet fortæller, at en Grevinde havde forlangt Bønderne til at samle Sneglehuse til Garnvindsler midt i den travle Høst, men i Stedet for ringede de med Stormklokken. Det begyndte Røre næredes ved, at Ærkehertug Ferdinand lige da begynde paa sin "Reformation" i Staden Waldshut, hvor man vilde baske de evangeliske om Ørerne med Evangeliet. (329)\n78 Under Ledelse af Landsknægten Hans Müller rykkede Bønderne ind i Waldshut, hvor Gendøberen Hubmaier var Prædikant, og Østerrigerne maatte trække sig tilbage. Røret bredte sig til Naboegnene, og Vinteren gik med Forhandlinger. Men i Marts 1525 fik de forskellige Hobe sluttet en "kristelig Overenskomst" i den frie Rigsstad Memmingen (nu i Sydbayeern lige ved Württembergs Grænse). Her var Schweizeren Christoph Schappeler Prædikant, og fra ham er vistnok udgaaet en Paavirkning i moderat Retning, som fik sin Form i et Program: Bøndernes tolv Artikler. Bundtmageren Sebastian Lotzer har formentlig nedskrevet dem.\n79 Den "kristelige Overenskomst" i Memmingen havde til Formaal: "Evangeliets Ophøjelse og den guddommelige Rets Haandhævelse". Dette er ogsaa karakteristisk for de 12 Artikler. Disse giver i Virkeligheden et meget forstandigt Program og Forhandlingsgrundlag (330) angaaende en Landboreform. Men det var ikke dette, Folk begejstredes ved. Nej, Artiklerne fremtræder som Udtryk for "den guddommelige Ret". De er den hellige Skrifts Fordringer, og denne Guds Lov har man nu endelig fundet paany! Derfor er de spækkede med Skriftsteder.\n80 Den første Artikel forlanger Ret for Bønderne til selv at kalde og afsætte Præst. I anden Artikel vil de nok give Korntienden til at lønne Præsten med, men Kvægtienden vil de ikke mere give, thi Gud har skabt Kvæget uafhængigt af Mennesket, 1 Mos 1,24. Livegenskabet ophører, thi Kristus har løskøbt os med sit dyrebare Blod, Es 55, 1 Kor 7. Jagtret og Fiskeret skal være fri, thi Gud har givet Mennesket Ret over Havets Fiske og Himlens Fugle, 1 Mos 1,26.\n81 Skoven skal være fælles, hvor Adelen ikke har købt den. Hoveri skal ikke mere paalægges, thi Kristus er Lovens Ende, Rom 10. Bonden skal ikke gøre Pligtarbejde uden Betaling, thi en Arbejder er sin Løn værd, Matth. 10. Afgifterne ved Dødsfald skal ophøre, thi det strider mod Matth 8 og 23 at tage fra Enker og faderløse. I sidste Artikel siges, at man ikke vil opgive disse Fordringer med mindre man modbeviser dem af Skriften. Men man vil ogsaa gerne lade sig undervise.\n82 Bønderne ønskede forskellige kendte Theologer, bl. a. Luther til at bedømme denne "guddommelige Ret". Luther udsendte da et Skrift: "Formaning til Fred paa de tolv Artikler af Bondestanden i Schwaben". Han var just paa Rejse den Gang for i sin Fødeby Eisleben at indvi en ny Latinskole, som Greven af Mansfeld havde faaet indrettet. Under Opholdet (331) her skrev han 17. - 20. April 1525 det lille Skrift, til Dels i den mansfeldske Kansler Johann Thürs Have.\n83 Det er en Opfordring til Forhandling. Fyrster, Adelsmænd og Bønder burde vælge et Udvalg til nærmere at prøve Fordringerne. Disse finder han gennemgaaende rimelige og rigtige. Hans Skrifts første korte Afsnit "Til Fyrsterne og Herrerne" er skarpt. Det er jo disse samme Fyrster, som for Tiden har saa travlt med at udrydde Luthers Trosfæller, og som længes efter det Øjeblik, da de kan faa Fingre i ham selv.\n84 Han beder dem forstaa, at de selv har forskyldt Bonderejsningen, og nu maa de gøre noget for de fattige Mennesker. Det andet langt større Afsnit "Til Bondestanden" er af meget afkølende ARt. Al denne Tale om guddommelig Ret besvarer han med det andet Bud: Du maa ikke misbruge Herren din Guds Navn. Ubarmhjertigt piller han alle Skriftstederne af. Dem har falske Profeter sat til, "som gerne vil gøre Galatere af eder". Han advarer dem paa det stærkeste mod at bruge Magt. "Hør nu efter, kære Kristne, eders kristelige Ret! Saaledes siger eders øverste Herre Kristus: I maa ikke sætte eder imod det onde, men dersom nogen tvinger dig til at gaa een Mil, da gaa to med ham, og om nogen tager din Kjortel, lad ham da ogsaa faa Kappen".\n85 Vil de ikke holde paa denne kristelige Ret, maa de opgive det kristelige Navn. Kristus led ogsaa under uretfærdig Øvrighed, men han bad: Fader forlad dem! Hvis Bønderne gjorde ligesaa, da skulde Gud hjælpe dem, som han hjalp Kristus. "Derfor siger jeg igen: jeg lader edes Sag være saa god og retfærdig, som den være kan, og da I selv vil føre den igennem og ikke lide Vold og Uret, saa maa I gøre og lade, hvad Gud ikke forbyder jer. Men det kristelige navn, det kristelige (332) Navn, siger jeg, lad det være og gør det ikke til Skalkeskjul for eders utaalmodige, ufredelige, ukristelige Foretagende".\n86 Derfor skal de give sig Navn af Folk, der kæmper, fordi de ikke vil lide Uret. "Vil I ikke bære det, men beholde kristeligt Navn, vel, saa kan jeg ikke forstaa Sagen anderledes, end at den gælder mig, og regne og holde eder for Fjender, der vil nedslaa eller hindre mit Evangelium mere, end Pave og Kejser hidtil har gjort, fordi I under Evangeliets Navn farer og handler imod Evangeliet".\n87 Jeg har gengivet Luthers Udtalelser saa udførligt, fordi Cochlæus engang senere fandt paa et fortælle Verden, at Luther først havde holdt med Bønderne, men siden, da det begyndte at gaa dem galt, slog sig paa Fyrsternes Parti, og denne Paastand kan man mærkværdigviis endnu finde afskrevet i "historiske" Fremstillinger.\n88 Dette var altsaa Luthers Stilling til det moderateste af Bøndernes Programmer, det schwabiske. De frankiske Bønder havde udgivet en "Ordning of Reformation til Nytte, Fromme og Velfærd for alle Kristenbrødre", der var ganske anderledes radikal. Bønderne i Tirol samledes om deres Førers Michael Geismayrs "Landsordning", der forlanger Udryddelse af "alle ugudelige Mennesker, som forfølger Guds evige Ord, besværer den menige Mand og hindrer det fælles Bedste". Der skulde laves fuldstændig Lighed.\n89 Hvor der var saadanne Programmer og der tillige stadig fyredes under af voldsomme Talere, blev der selvfølgelig heller ikke Maadehold i Handlingen. Og Prædikanter havde de oprørske Bønder i Mængde. Landene var fulde af stakkels forarmede og forkomne Præster. De høje Gejstlige tog jo Indtægterne. Disse Præster gik i stort Tal med til (333) Bøndernes Oprør, giftede sig, afskaffede Messen og prædikede saa den nye Tid i Münzers Stil. Netop i de Dage, da Luther sad og skrev i Eisleben, skete der frygtelige Ting i Sydtyskland. Og i sin egen Nærhed havde han jo Thomas Münzer selv "med Gideons Sværd".\n90 I Marts Maaned havde Münzer styrtet Raadet i Mühlhausen og indsat et nyt "evigt Raad". Alt maatte rette sig efter ham, og nu skulde ved ham det nye kommunistiske Guds Rige komme! Fjenderne skulde dræbes for hans Ansigt. I Tusindvis strømmede Bønner og arbejdsløse Landsknægte til. Til Hest i Landsknægtdragt holdt Münzer Mønstring over sine Slaver og holdt Taler til dem. Den 28. April drog 5000 af hans Bønder ind i Erfurt og satte alt paa den anden Ende i denne By.\n91 Münzer kunde hidse og hidse:\n"Gaa paa! gaa paa! gaa paa! Lad jer ikke gøre barmhjertige, selv om Esau giver gode Ord, 1 Mos 33. Bryd jer ikke om de ugudeliges Jammer! De vil bede jer saa venligt, græde, anraabe som Børnene. Lad jer ikke gøre barmhjertige, som Gud har befalet ved Moses 5 Mos 7, og os har han ogsaa aabenbaret det samme". (muenzer#11)\n92 Og man gik paa. Rundt om i Thüringen steg Røgen af brændte Klostre og Herregaarde mod Himlen. I Reinhardsbrunn skændede man de gamle thüringske Landgrevers Begravelser. Alene i Thüringen skal 40 Klostre være plyndrede og brændte i 14 Dage, og en Mængde af Tysklands maleriske Borgruiner har været Ruiner siden disse vilde Aprildage. Raat og grusomt kunde det gaa til. Man glemte sjælden at undersøge Vinkælderne grundigt.\n93 Saaledes brød det da allerede løs endnu, mens Luther (334) var paa sit Besøg i Eisleben. Resolut brød han da op og gennemrejste først de mansfeldske Lande for ved sin Paavirkning at bringe Ro. Han fik virkelig Bjergværksarbejderne i Mansfeld til at love Troskab mod Grev Albrecht. Siden berejste han Thüringen og var ofte i stor Fare. Der er noget imponerende ved denn energiske Mand, der taler Fornuft til de vilde og Mod til de raadvilde -- den fredløse Mand, som enhver ustraffet kunde dræbe.\n94 Den 3. Maj var han i Weimar, hvor han formodentlig har talt med Hertug Johann. Den 4. Maj træffer vi ham i den mansfeldske Landsby Seeburg, hvorfra han skriver et udførligt Brev til den mansfeldske Raadsherre Rühel om endelig at faa Grev Albrecht til at sætte haardt mod haardt og slaa Oprøret ned. I Slutningen af Brevet, hvor han skriver om sine egne Farer, bemærker han: "Og kan det føje sig, Djævelen til Trods, vi jeg endnu tage min Käthe til Ægte, før jeg dør, om jeg hører, at de bliver ved. Jeg haaber, de dog ikke skal tage mit Mod og min Glæde fra mig".\n95 Det er første Gang, vi ser ham tale om selv at gifte sig. I disse urolige Dage med Døden for Øje er denne Tanke modnet hos ham.\n96 Dagen efter kastede Grev Albrecht sig virkelig mod en af Bondehobene og jog den fra hinanden. Det var det første Forsøg paa at bruge Magt i de her omhandlede Egne, og selv om Sejren ikke var saa stor, havde den den Betydning, at den viste, at disse sammenløbne Skarer var lettere at faa til at løbe, end han havde troet.\n97 Samme Dag døde Frederik den Vise i Lochau. Luther blev ved Ilbud kaldet til hans Dødsleje, men naaede det ikke, og det var maaske et Held for Luther, (335) at han saaledes blev revet ud af de farlige Omgivelser.\n98 Den hæderlige og fromme Fyrste havde nok fortjent af sit Folk at dø under mindre truende Forhold. Stilfærdigt og ydmygt havde han taget det skete, men hans Ord er ganske vist ogsaa Udtryk for, hvor lammende den "guddommelige Rets" Bevægelse var for mange velmenende Mennesker. Han skrev 14. April til sin Broder:\n99 "Maaske har man givet de fattige Folk Aarsag til et saadant Oprør, og det især ved at lægge Hindringer i Vejen for Guds Ord. De fattige bliver paa mange Maader besværede af os verdslige og gejstlige Øvrigheder. Er det Guds vilje, saa vil Udfaldet blive, at den jævne Mand skal regere. Men er det ikke hans guddommelige Vilje, og er det ikke sat i Gang til hans Ære, saa vil det snart blive anderledes. Lad os bede Gud om Tilgivelse for vore Synder og overlade ham Sagen".\n100 Han haabede da, at i hans Lande skulde det gaa roligt af, og der blev gjort Bønderne store Indrømmelser.\n101 En af de sidste Dage, han levede, lod han sit Tjenerskab kalde og sagde til dem:\n"Kære Børn! Har jeg fornærmet nogen af eder, saa beder jeg om Tilgivelse for Guds Skyld. Vi Fyrster gør meget mod fattige Folk, som ikke duer".\n102 Kurfyrst Frederik havde aldrig holdt af at give Audients, og forsigtig, som han var, havde han aldrig talt med Luther. Han ansaa det for politisk klogt altid at kunne afvise kejserlige og pavelige Klager med, at han ikke havde noget at gøre med, hvad Luther foretog sig, og han kunde stundom gaa vidt i den Slags Udtalelser. Men Spalatin kunde vidne, og man vidste det godt, at for Evangeliet havde Frederik gerne "mistet Land (336) og Folk, Legeme og Liv; en saadan Aand sporede man hos den kristelige, ærlige, vise og gode Kurfyrste".\n103 Nu vilde han dog gerne inden sin Død tale med den Mand, som det havde været hans Livs Opgave at værne om. Han talte om Aftenen længe ene med Spalatin om aandelige og evige Ting. Spalatin spurgte, om han nu ikke før sin sidste Afsked vilde nyde Nadveren under begge Skikkelser og saaledes give Evangeliet dets Ære.\n104 "Det vil jeg gøre", svarede han.\nOg nu nød han Nadveren paa evangelisk Vis, "med saadan Andagt, Alvor og Inderlighed, at vi alle græd, saa mange af os, som var tilstede".\n105 Fra sit Dødsleje sendte han endnu en Hilsen til sin Broder angaaende Bønderne, at han maatte gaa mildt til Værks mod de vildledte Mennesker.\nSaa sov han stille ind, og Lægen sagde:\n"Han var et Fredens Barn, og han er gaaet bort i Fred".\n106 Hans Lig blev bisat i Slotskirken i Wittenberg med evangeliske Ceremonier, og Luther prædikede over 1 Thess. 4,13.\nNu var Johann Landsherre, og ogsaa han havde været vaklende angaaende, hvad det gik an at gøre mod de myrdende og brændende Oprørere.\n107 Men Luther var klar over Spørgsmaalet. Først af alt maatte Oprøret slaas ned. I stor Hast skrev han et nyt, ganske lille Skrift: "Mod Bøndernes røvende og myrdende Bander". Det knytter sig nær til det foregaaende: Banderne har gjort tre gruelige Synder: de har brudt deres Lydighedsed mod Øvrigheden, de har optraadt som Stratenrøvere og Mordere, og de har dækket alt dette med Evangeliets Navn. Nu maa Øvrigheden vide, hvordan den her skal handle med (337) god Samvittighed. Og er det en kristelig Øvrighed, da skal den handle med Frygt, først gaa til Gud og bekende, at vi vel har fortjent saadant.\n108 Og dernæst, selv om Mordbrænderne ikke er det værd, skal man tilbyde sig til Forhandling om Ret og Billighed. Men hjælper dette ikke, da er der ikke andet for end at slaa til med Sværdet. Gør Øvrigheden ikke det, saa har den Ansvaret for al den Myrden og Blodsudgydelse, som den ikke forhindrer. Faar Øvrigheden Sejr, da vil den faa mange Fanger, deriblandt mange, som er tvunget med af de andre. Over for dem maa Øvrigheden vise Barmhjertighed.\n109 Det er et Opraab og har noget af et Opraabs lidenskabelige Tone. Men hvis man indrømmer, at her maatte bruges Magt for at skaffe Orden, saa kan man kun give Luther Ret ogsaa i dette Skrift, som han har maattet høre meget for.\n110 Rigtig ud iblandt Folk naaede Skriftet imidlertid ikke, før Fyrsterne havde taget fat. I Würtemberg og tilgrænsende Lande gennemførte Drost Georg von Waldburg Oprørets Undertrykkelse og vandt allerede 12. Maj en betydelig Sejr. I de Lande, vi her har med at gøre, tog den unge, handlekraftige Landgrev Filip af Hessen Førerskabet og samlede sammen med Svigerfaderen Hertug Georg af Sachsen samt Hertug Heinrich af Braunschweig en Hær.\n111 Efter Sammenstødet med Greven af Mansfeld, var Bønderne villige til Forhandling, og den 14. Maj skulde Grev Albrecht have Sammenkomst med deres Førere. Da kastede Münzer sig ivejen, hidsede Bønderne fra Forhandling og skrev til Albrecht:\n112 "Mener du, at Gud Herren ikke kan oprøre sit uforstandige Folk, saa han afsætter Tyranner i sin Vrede? (338) Har du i din lutherske Grød og i din wittenbergske Suppe ikke kunnet finde, hvad Ezechiel profeterer i sit 37. Kapitel? Heller ikke har du i dit martinske Bondemøg kunnet smage, hvorledes samme Profet videre siger i det 34., hvorlunde Gud opfordrer alle Himlens Fugle til, at de skal æde Fyrsternes Kød, og de ufornuftige Dyr skal drikke de store Hansers Blod". (muenzer#29)\n113 Trods sin rasende Overspændthed havde Münzer ingenlunde regnet med Himlens Hjælp alene. Han havde ladet støbe store Kanoner og Billeder af disse udsprede. Man han havde uheldigvis ikke sørget for Krudt til dem. Ved Frankenhausen (i Schwarzburg-Rudolstadt) havde han samlet sin Hovedstyrke. Med ildfuld Tale satte han Begejstring i Bønderne. Fjendens Kugler skulde han nok fange i sin Kappe. (muenzer#47) Men da de hessiske Kugler begyndte at suse ind i Vognborgen, ved Bønderne til Side for dem, og der blev en Aabning, hvori Fyrstehæren trængte sig ind og fuldstændig sprængte Bondehæren. Over Halvdelen skal have mistet Livet. Münzer selv flygtede og blev fundet skjult i en Seng i Frankenhausen.\n114 Kurfyrst Johann havde imidlertid med Trusler og gode Ord skaffet Ro i Weimaregnen sønden for og rykkede nu de andre til Hjælp. Mühlhausen blev taget, og her blev Münzer og flere andre Anførere pinlig forhørt og henrettede. Münzer sank helt sammen i Ulykken og gik tilbage til Romerkirken.\n115 Luther udgav "En skrækkelig Historie og Guds Dom over Thomas Münzer", hvori han offentliggjorde Münzers Breve til Greven af Mansfeld og til Bjergværksarbejderne og advarede Folk mod at nedkalde en saadan Guds Vrede over sig. "Herrerne og Øvrighederne beder jeg om to Ting. (339) For det første, om de vinder, at de da ikke hovmoder sig deraf, men frygter Gud, for hvem ogsaa de er saare strafskyldige. Det andet, at de vil være naadige mod Fangerne og dem, der overgiver sig, som Gud er enhver naadig, der overgiver sig og ydmyger sig for ham, -- at Vinden ikke skal vende sig og igen give Bønderne Sejr". (muenzer#54)\n116 Denne sidste Formaning kunde nok behøves, thi nu blev det Herrernes Tur til at vise sig som Blodhunde. Landgrev Filip og Kurfyrst Johann udmærkede sig ved Maadehold over for de overvundne, men andre Steder gik det forfærdeligt til. Navnlig Biskoppen af Würzburg og andre katholske Herrer viste en forfærdelig Opfindsomhed i Retning af Grusomhed. Man regnede, at 100.000 Bønder mistede Livet i Slagene og ved Herrernes Hævn-Myrderier bagefter.\n117 Til Albrecht af Mainz rettede Luther en privat Henvendelse om endelig at vise Barmhjertighed. Og da han fik adskilligt at høre for sit Opraab om at slaa Bønderbanderne ned med Magt, udgav han "Sendebrev om den haarde, lille Bog mod Bønderne". Stejlt fastholder han sine Udtalelser. Man stod overfor forstokkede Mennesker, og der var ikke andet for end at bruge Magt.\n118 De, der misbruger Magten, disse Tyranner, Blodhunde, Bestier, dem ved han ikke andet at stille op med, end at lade dem føres af deres Mester Djævelen, som han fører dem. Det vilde været dem en alt for blid Skæbne, om de var faldet i Bondekrigen. "Helvedesild, Rysten og Tænderskæren i Helvede vil være deres Løn evindelig, om de ikke gør Bod".\n119 Saaledes endte Bondekrigen, baade for Tyskland og for Luther et forfærdeligt Slag. Udyrkede Marker, brændte Byer og Borge, Landsbyer fulde af Enker og faderløse, (340) det var Stillingen. Og Luther, som før havde været den populæreste Mand hos det menige Folk, var nu den upopulæreste. Men ogsaa de store kastede sig over ham: Katholikerne havde straks fundet ud af, at det var hans Skyld alt sammen.\n120 Paven skrev i sin Uvidenhed en Lykønskningsskrivelse til Landgrev Filip, fordi han saa dygtigt havde dæmpet det lutherske Oprør, og hans Svigerfader skrev i lignende Tonearter. Men Filip svarede rigtignok uden Omsvøb, at Forholdet var lige det omvendte.\n121 De katholske Herrer gik nu løs paa alt evangelisk under eet med Oprøret. Georg von Waldburgs Bøddel roste sig af at have henrettet 40 lutherske Præster. Nu kunde man rigtig komme til at udføre Wormser-Ediktet.


Koldskålsknas | Hjemme hos Xenia\nDet er en universelt anerkendt sandhed, at enhver sommerdag kun bliver bedre med tilførelsen af koldskål. Og det gælder naturligvist uanset, om man spiser den i en LCHF-udgave eller i den mere traditionelle. Begge smager fortræffeligt – men dog bedst med noget knas på, hvis I spørger mig. Jeg kan egentligt som sådan godt lide kammerjunker – men dels er de jo hverken LCHF eller glutenfri eller noget som helst – og dels er det jo ligesom at spise småkager til aftensmad. Bevares, jeg er da bestemt ikke for fin til at spise kage til aftensmad, men hvis det skal være, skal det altså også være god kage, ikke bare sådan nogle halvbløde kiks gennemvædet af diverse mælkeprodukter, ellers tak! Jeg har før prøvet at lave mine egne kammerjunker og de var da for så vidt ganske fine – men, hvis jeg skal være ærlig, egentligt ikke besværet værd, i forhold til hvor meget nemmere og hurtigere sådan en gang nøddeknas her – og hvor godt det smager til sammenligning!\nDenne her gang knas/mysli/hvad vi nu vælger at kalde den, tog mig vitterligt ikke mere end et kvarter – max! – at smide sammen. Jeg blandede først en god omgang nødder i min foodprocessor, blendede dem til en passende størrelse, tilsatte sukrin gold, vanilje og kokosolie og smed herefter hele baduljen i min ActiFry! 10 minutter heri og upti-vupti, så var der færdig koldskålsknas, der bare lige skulle køle lidt ned – hvilket det passende kunne gøre, mens jeg gik mig min tur i det fine vejr. Hvis du hverken har foodprocessor eller ActiFry kan du dog selvfølgelig sagtens lave knasen også. Nødderne hakkes på vanlig vis med kniv (ain’t no school like the old school) og det ristes bare i ovnen i stedet for. Jeg er faktisk netop lidt usikker på, hvor smart det faktisk er med nødder i den der ActiFry. Jeg ved ikke 100%, hvor varm den bliver, men jeg vil skyde på en 200º-ish grader. Og som vi jo ved, har de gode fedtstoffer i nødderne jo egentligt bedst af ikke at komme over de 160º. Det er dog nemt i en håndevending, så af og til ser jeg lige bort fra den detalje – vi kan jo ikke være lige dygtige hver gang 😉\nHvis ikke du kan lide koldskål, fungerer knasen i øvrigt også fortræffeligt som almindelig mysli selvfølgelig – eller som det knasende element i en dessert, fx a la gammeldags æblekage – eller måske i en trifli? Hvis jeg har noget tilbage, når jeg er færdig med denne portion koldskål, skal jeg i hvert fald klart prøve det i noget rabarberværk! 😀\nDet er i princippet underordnet, hvilke nødder du bruger. Ingen af dem smager så meget igennem, at man tænker over det – såfremt du bruger en blanding, selvfølgelig. Mandler er dog især gode heri, synes jeg. Jeg endte på en blanding af lige dele mandler, hasselnødder, paranødder og valnødder. De sidste to har jeg fået fra Nøddebazaren, sammen med to andre slags også (macadamia og pekan = ren lækkerhed!), som I nok skal høre mere om senere også. Og det er virkeligt gode nødder altså! (høhø) Jaja, det kan jeg jo sagtens komme og sige, tænker I sikkert, men det er altså tydeligt, at der er tale om god kvalitet her. Så hvis I har lyst til at kræse lidt for jer selv, synes jeg, I skal kigge forbi deres hjemmeside – de har bl.a. (forbandet gode) uristede og usaltede macademianødder på tilbud lige nu 😉\nPuha, hold da op, sikke meget jeg kunne skrive om en sølle nøddeblanding, hva’?! Ekstra virtuelle kram til de af jer, der nåede helt til bunds!\n200 g blandede nødder jeg brugte en blanding af lige dele mandler, hasselnødder, paranødder og valnødder\n1 spsk kokosolie uden smag eller smeltet smør\nHak nødderne mellemgroft og bland med sukrin gold, vaniljepulver og kokosolie.\nRist i din ActiFry i 10 minutter, eller fordel på en bageplade beklædt med bagepapir og giv dem ca. 30 minutter ved 160º varmluft.\nFordel på et stykke bagepapir og lad køle helt af.\nOpbevares i en lufttæt bøtte, fx en kagedåse.\nKategorier: Dessert, LCHF opskrifter, Mælkefri, Morgenmad, Sommer


Mord og forsvundne dukker: 85-årige Bente debuterer på boghandlernes hylder - Lokalavisen.dk\nDebuterende krimiforfatter Bente Willadsen har tidligere haft et dukkemuseum. Nu spiller hendes 100 år gamle dukke Else en rolle i hendes nyudgivne krimi. Foto: Mdt\nMord og forsvundne dukker: 85-årige Bente debuterer på boghandlernes hylder\nBente Willadsen sendte for sjov sin nye krimi til et forlag og får nu udgivet sine tekster for første gang\nDer er aldrig for sent at springe ud i noget nyt.\nI hvert fald standser en fødselsattest fra 1931 ikke den 85-årige Bente Willadsen fra Hillerød. Hun har netop fået udgivet både en novellesamling og en krimi på forlaget Mellemgaard, og det er første gang, hendes tekster udkommer som en vaskeægte tryksag i butikkerne.\nForfatter har hun dog altid været, understreger hun over for Hillerød Posten:\n"Da jeg var 10 år gammel begyndte jeg at gå med papir og blyant i lommen altid, og da jeg var 11-12 år skrev jeg min første roman. Den fik jeg læst op i håndarbejdstimen. Jeg har den stadig liggende, så jeg kan få et billigt grin," fortæller hun med et smil om romanen, som også var en krimi og handlede om nogle smuglere i USA.\nForleden fandt hun så på at sende en samling af noveller ind til forlaget, som hun havde opdaget, fordi hun syntes, de havde lavet en flot forside til en anden bog.\n"Det var noget, jeg pludselig fandt på for skæg skyld. En fra forlaget ringede allerede dagen efter, og han var vildt begejstret. Jeg havde faktisk ikke regnet med, de ville antage den," siger hun.\nNovellesamlingen har fået titlen 'Skæbnetræf', og Bente Willadsen sendte også sin krimi 'Lille Martha' ind, og den antog forlaget altså også.\nKrimien har hun skrevet til sine børn og børnebørn, som alle optræder i bogen sammen med en hel del af hendes hunde. Dog er den eneste, der er med i bogen under sit rigtige navn, hendes nulevende sheltiehund Carrie. Selv optræder hun også:\n"I bogen er der en, der spørger en ældre dame om vej i Hillerød - og det er mig, hun spørger. Det var en idé, jeg fik, med at skrive familien ind. Jeg synes, det er sjovt," siger Bente Willadsen.\n'Lille Martha' handler om flere begivenheder, som kædes sammen: En ung mor findes myrdet, og hendes lille pige er borte. En kostbar dukke forsvinder fra et museum, og en ung kunstmaler holder udstilling. To kvikke småpiger beslutter sig for at finde sammenhængen og morderen uden om politiet.\nPlottet kom bare undervejs, da hun skrev, fortæller Bente Willadsen, som selv læser mange krimier. Det er dog de ældre af slagsen, hun bedst kan lide - for eksempel af Agatha Christie, Dorothy Sayers og P. D. James. Hun er ikke så glad for de nulevende krimiforfattere. For eksempel synes hun, Jussi Adler Olsen har skrevet sine seneste krimier med venstre hånd. De er for lange og for uredigerede, mener hun. Hun har dog ingen forventning om at skovle penge ind for sin nye krimikarriere - for hun "mangler ikke noget," som hun siger.\nHavde et dukkemuseum\nPå forsidebilledet af krimien ses dukken Else, som har en særlig historie. Det er nemlig Bente Willadsens egen 104 år gamle dukke, som hendes mor fik, da hun var 12 år gammel. Og så gik den i arv til Bente Willadsen, da hun blev otte år.\nInteressen for dukker har Bente Willadsen foldet ud i særlig høj grad, for hun havde et dukkemuseum på Kildeportvej i Nødebo, hvor hun boede i 37 år. Her kunne de besøgende se over 100 dukker, som Bente Willadsen havde støbt og klædt ud. Tøjet havde hun som designer selv syet. Der var blandt andet alle de danske dronninger.\nFor 10 år siden følte hun sig for gammel til at magte museet og det store hus og flyttede til Bolværket i Hillerød. Hillerød og omegn spiller også en stor rolle i krimien, fortæller hun:\n"Borgere fra Hillerød vil kunne genkende en masse detaljer i bogen, for jeg følger byen fra 2009 og frem - både vejret, vejarbejdet og byggerierne. Det er for eksempel, dengang uret var forsvundet fra Hillerød Station, og man bare stod og gloede på en tom ramme".\nBente Willadsen har da også dykket ned i sin egen fortid og skrevet en slægtsroman. Den vil hun nu ikke udgive, men blot gemme til familien.\n"Når man graver ned i sin egen families historie, støder man på mange spændende ting. Det vil jeg anbefale alle andre at gøre. Jeg håber, jeg kan være til inspiration for andre ældre, der ikke ved, hvad de skal lave: Man kan begynde at skrive fra sin barndom," siger Bente Willadsen.\nPubliceret: 06. Januar 2017 07:00\nForfatterparret Øbro og Tornbjerg: Psykoterapi er centrum for ny krimi\nSuzanne Brøgger og Jesper Stein er blandt efterårets oplevelser på Hillerød Bibliotek\nNyt tiltag: Hillerød Camping inviterer til krimiaften\nØbro og Tornbjerg: Deadline på femte Katrine Wraa-krimi


Fokus Klimamål - pjdpension.dk\nCase - energiforbedringer i ejendomme\nAftalen blandt 196 lande på FN’s klimakonference COP21 i Paris markerede et vigtigt skridt fremad i den globale kamp mod klimaforandringer.\nKlima har siden 2010 været en eksplicit del af Sampensions ansvarlige investeringspolitik. Fra januar 2017 har Sampension også haft fokus på at understøtte COP21-aftalens klimamål, som blev indarbejdet i den ansvarlige investeringspolitik fra årets start.\nDerudover tog Sampension initiativ til at undersøge, hvordan Sampension kan vurdere den samlede klimapåvirkning af virksomheder i hele eller dele af investeringsporteføljen og takten af forbedringer på området. Dette arbejde fortsætter i 2018.\nKlimaforandringer er det emne, Sampension oftest har kritisk dialog om, og Sampension har siden 2011 gennemført 52 dialoger med selskaber om klima. 19 er afsluttet med et positivt resultat. For at få kvalificeret baggrundsviden og professionelle kontakter deltager Sampension i netværkene Institutional Investors Group on Climate Change og Carbon Disclosure Project.\nSampensions politik: Klima og miljø\nSampension screener investeringerne mod klima og miljø efter hvor høj grad:\nVirksomhederne overholder den nationale miljølovgivning, herunder arbejdsmiljølovgivningen, i hvert land, hvor virksomheden opererer.\nVirksomhederne respekterer samtlige ILO-konventioner om arbejdsmiljøet.\nVirksomhederne tilstræber et renere miljø ved at have fokus på at mindske CO2-udledning, understøtte COP21-aftalens målsætninger og støtte udvikling og udbredelse af miljøvenlige teknologier.\nOrganisationen WWF har taget temperaturen på klimaindsatsen hos de 17 største danske pensionsselskaber. Sampension er rykket et par pladser frem siden sidste år og ligger nu placeret i midterfeltet. Læs artiklen om klimaindsatsen\nSampension investerer i grønne obligationer\nSampension sætter 120 mio. kr. i miljøobligationer fra Den Nordiske Investeringsbank. Investeringen giver et stabilt afkast og udjævner risici blandt Sampensions øvrige investeringer. Læs artiklen\nEt eksempel: Bæredygtigt byggeri\nSampension har fået ’guld’ fra Green Building Council Denmark for OPP-sygehus-opførslen i Slagelse. Byggeriet har som det første sygehus i Danmark modtaget en særlig certificering, DGNP guld, for at være bæredygtigt byggeri. Læs om OPP-projektet


1) Krav for at modtage bonussen:\n- Tilmeld dig Unibet og vælg dette velkomsttilbud\n- Indbetal præcist 500 kr\n- Du vil herefter automatisk modtage 500 kr i bonuspenge\n- Disse bonuspenge skal gennemspilles 10 gange på udvalgte slots inden du kan udbetale dine bonuspenge\n- De udvalgte slots du kan gennemspille dine bonuspenge på er:\n- Starburst, Book of Dead, Jolly Dicers, Troll Hunters 2, Danish Flip, Jammin Jars, Bonanza, Voodoo Gold, Gonzos Quest, Divine Fortune, Big Win 777, Ice Wolf, Fire Joker, Reactoonz og Jingle Spins\n3) Gennemspilning af bonuspenge:\nDu kan ikke udbetale bonuspenge førend du har gennemspillet disse 10 gange på de udvalgte slots ovenfor. Du kan også vælge at at annullere din bonus ved at kontakte Unibets kundeservice. I så fald vil du miste dine bonuspenge samt miste evt. gevinster vundet herfra.\nDu skal også være opmærksom på, at du skal gennemspille bonuspengene inden for 60 dage fra aktivering af tilbuddet, ellers vil dine bonuspenge gå tabt.\n5) Generelle vilkår:\nHvert spil tæller med i at gennemspille din bonus, hvad enten du vinder eller taber. Du kan kun gennemspille dette tilbud på de udvalgte slots ovenfor\nUnibet forbeholder sig retten til at ændre eller annullere dette tilbud.


RIK Fodbold forbedrer tilbud | Rønne Idrætsklub\nRIK Fodbold forbedrer tilbud\nR.I.K Fodbold indgår aftale om køb af Viking Atletiks motionshus på Rønne Stadion Nord.\nViking Atletik er i fuld gang med byggeriet af et nyt og stort fitness-og motionscenter ved deres eksisterende administrationsbygning på Torneværksvej i Rønne.\nI den forbindelse er der opstået muligheden for at R.I.K Fodbold har kunnet overtage Viking Atletiks nuværende motionshus på Rønne Stadion Nord, som ligger tæt på R.I.K .s eksisterende klubhus og minibaner.\nR.I.K Fodbold har i længere tid lidt under pladsproblemer, og har undersøgt muligheden for evt. at bygge ud, især p.g.a. dårlige fysiske forhold for dame/pigeafdelingen, som er stærkt voksende.\nR.I.K Fodbold får med købet af det nye hus ideelle forhold med hensyn til omklædningsrum, badefaciliteter, opholdsrum m.m. og det vil samtidig være med til at fremtidssikre fodboldafdelingen med hensyn til faciliteter.\nDen formelle overtagelse sker omkring den 01. juni 2021, og efterfølgende skal hele bygningen igennem en større renovering og istandsættelse, for at gøre klar til først og fremmest pige/dame afdelingens brug, men også mange andre aktiviteter som E-sport m.m. vil indgå i det daglige.\nBåde Viking Atletik og R.I.K Fodbold er glade over den indgåede aftale, som gør at huset også fremover vil blive brugt til idrætslige formål, selv når Viking Atletik flytter i nye lokaler på Louisenhøj.\nKøbet er kommet i stand med velvillig fondsstøtte fra bl.a. Bornholms Brand, E.,S. & A. Larsens Legat, samt Sparekassen Bornholms Fond\nOpstart U6 og U8\nDanbolig sætter pris på din bolig.....\nMandagsholdet - KOM OG VÆR MED!\nFlot udmærkelse til RIK Fodbold


TK Larsen Gruppen - 9510 Arden » TK Larsen Gruppen - 9510 Arden\nRing 23 20 ** **\n23 20 ** **\nHos TK Larsen Gruppen yder vi opgaver i alle omfang. Vi er en stor virksomhed med 14 topkompetente medarbejdere, så der er ingen opgave, der hverken er for svær eller for stor til os. Vi har base nær Hobro, men rykker ud i hele det danske kongerige – og med vores 20 års erfaring kan du være sikker på, at vi udfører kvalitetsrige og effektive løsninger.\nVi har hos TK Larsen Gruppen vores spidskompetence i nedbrydning af materialer med henblik på genbrug, men udfører en lang række af opgaver relateret til dette. Vi står nemlig ofte for alt arbejde i forbindelse med en nedrivning, til der står et færdigt fundament på en byggedygtig sandbund. Derfor siger vi, at vi kan løse opgaver, der omhandler og inkluderer:\nVi betragter os selv som en virksomhed med en grøn arbejdsrutine og med stort fokus herom. Udover at have stort fokus på at genanvende materialer så vidt som muligt, udfører vi også miljørapporter for vores kunder. I og med at dette er et lovgivningskrav, er det ofte til stor glæde for vores kunder at kunne få slået to fluer med ét smæk – og så du kan vide dig sikker på, at alle giftige stoffer og tungmetaller bliver bortledt sikkert og forsvarligt. Derudover tænker vi i de grønne baner, når vi rykker ud med vores lægning af jordvarmeanlæg.\nDet næste levende billede\nVi går meget op i at vores samarbejder, både med kunder og samarbejdspartnere, forløber så optimalt som det kan lade sig gøre. Derfor holder sørger vi altid for at rydde ordentligt op efter vores byggeprojekter og skabe de bedste forudsætninger for de næste håndværkere, der skal overtage processen. Derudover holder vi en løbende dialog med vores kunder, så vi er sikre på, at vores kunder er 100 procent tilfredse, med hvordan alt har forløbet sig.\nSå hvis du er interesseret i en pålidelig håndværker, der tænker i de grønne baner, så skal du ikke tøve med at kontakte os hos TK Larsen Gruppen. Vi er meget interesserede i at høre om, hvordan vi kan hjælpe dig videre med dit projekt. Vi sidder klar på kontaktknapperne herunder og glæder os til at høre fra dig.\nTim Kristian Larsen Indehaver\nTK Larsen Gruppen Kraghøjvej 26 9510 Arden\nHer finder du TK Larsen Gruppen\nSend en forespørgsel til TK Larsen Gruppen


Databrud - beredskabsplan - GDPR Guide\nGDPR for jer?\nGDPR som projekt\nDe 8 ledelsesprincipper\nRet vedr. automatisering\nDataansvar - internt\nKontrol af medarbejder\nDatabrud - beredskabsplan\nHandlingsplan ved databrud\nDe 99 artikler\nSpørg & kontakt ARKIVO\nHvornår og hvem skal man underrette ved et brud?\nHvis der er sket et brud på persondatasikkerheden, skal den dataansvarlige virksomhed anmelde bruddet til Datatilsynet, straks efter at virksomheden er blevet bekendt med bruddet – eller senest inden 72 timer.\nUnder særlige omstændigheder, og hvis ikke det er muligt at anmelde før, kan virksomheden foretage anmeldelsen efter 72 timer. I skal som dataansvarlig virksomhed ledsage den forsinkede anmeldelse af en begrundelse for forsinkelsen.\nMan kan som virksomhed undlade at anmelde til Datatilsynet, hvis det er usandsynligt, at bruddet på persondatasikkerheden indebærer en risiko for den registrerede\nDet er vigtigt at vide, hvem man har persondata om. Sørg derfor at have backup og parallelsystemer, der kan identificere de pågældende personer\nDefinition på “hændelse” og “brud”\nEn handling, der kan medføre et brud, hvis der ikke reageres rettidigt.\nModtagelse af phishing mails (forsøg på at franarre en brugers personlige oplysninger)\nTab af mobiltelefon eller computer\nEt fagsystem ikke er tilgængeligt\nKlassificerede dokumenter ikke er låst nede ved arbejdstids ophør eller generelt, hvis sikkerhedsregler og procedurer ikke overholdes\nNår data ved en fejl eller ulovligt slettes, går tabt, ændres, eller offentliggøres.\nEn e-mail med fortrolige eller personoplysninger sendes til en forkert modtager eller via usikre kanaler\nUautoriseret adgang til fortrolige eller personoplysninger\nTab af dokumenter, billeder, mobiltelefon eller computer, som ikke er krypteret\nAt uvedkommende skaffer sig adgang til virksomhedens data\nDet kan f.eks. ske via ulåste mobiltelefoner, tablets eller computere, eller ved misbrug af medarbejderes brugernavne og passwords, ved hackerangreb, eller ved åbning af phishing mails.\nIndholdsmæssige krav til anmeldelsen\nAnmeldelsen skal som minimum indeholde nedenstående oplysninger:\nEn beskrivelse af karakteren af bruddet, herunder om muligt, kategorierne og antal berørte registrerede samt kategorierne og antal berørte registreringer af personoplysninger\nNavn og kontaktoplysninger på databeskyttelsesrådgiveren\nEn beskrivelse af de sandsynlige konsekvenser af bruddet\nEn beskrivelse af de foranstaltninger der er truffet for at håndtere bruddet\nHvornår skal den dataansvarlige underrette de registrerede?\nForuden en forpligtelse for dataansvarlige virksomheder til at anmelde bruddet til tilsynsmyndigheden, gælder sideløbende en forpligtelse til straks at underrette de registrerede, som er berørt af bruddet. Denne underretningspligt gælder, hvis bruddet sandsynligvis vil indebære en høj risiko for den registreredes rettigheder i form af f.eks. identitetstyveri eller svindel, skade på omdømme, økonomisk ulempe m.fl.\nVed vurderingen af de sandsynlige konsekvenser skal alle de mulige konsekvenser tages i betragtning. Eksempelvis kan et læk af en adgangskode til en musiktjeneste have den sekundære konsekvens, at den registrerede skal skifte adgangskoder til flere andre konti, eftersom mange brugere anvender den samme adgangskode til flere forskellige konti.\nI kan som virksomhed undlade at underrette de registrerede i følgende tilfælde – og kun hvis Datatilsynet ikke kræver underretning:\nHvis den dataansvarlige har gjort personoplysningerne uforståelige for enhver, der ikke har autoriserede adgang f.eks. ved kryptering\nHvis den dataansvarlige efterfølgende har gjort, at den høje risiko for de registrerede ikke længere er til stede f.eks. ved at den dataansvarlige straks har rettet henvendelse til den uberettigede modtager, forinden vedkommende har haft mulighed for at anvende oplysningerne\nHvis underretningen vil kræve en uforholdsmæssig indsats. I dette tilfælde skal der i stedet foretages en offentlig meddelelse, hvorved den dataansvarlige underretter de registrerede på tilsvarende effektiv måde\nIndholdsmæssige krav til underretningen til den registrerede\nUnderretningen skal som minimum indeholde nedenstående oplysninger:\nEn beskrivelse af karakteren af bruddet\n▷ Relevante links\nDatatilsynets Vejledning om håndtering af databrud\nTjekliste vedr. databrud:\nEnhver medarbejder ved, at et databrud skal anmeldes og indberettes hurtigst muligt ▢\nI tilfælde af et databrud har vi en plan for, hvordan vi vil minimere konsekvenserne, samt afværge bruddet ▢\nVi vil kunne redegøre for, hvem der kan være påvirket af databruddet ▢\nI tilfælde af et databrud går vi straks i gang med at undersøge årsagen, samt iværksætter straks udbedrende foranstaltninger ▢\nBrug ARKIVO Online\nLogning af databrud\nNote om GDPR guiden..\nHer er samlet information og fakta om GDPR, dataetik, sikkerhed mv. til hjælp i dit GDPR-arbejde.\nKilder: Her er anvendt information fra EU, Datatilsynet, ICO og andre valide, offentlige kilder, suppleret med erfaringer, gjort undervejs af ARKIVO.\nDu er altid velkommen til at sende korrekt information til info@arkivo.dk\nAlt på denne GDPR-guide er skrevet ud fra bedste fortolkning af GDPR /E-Privacy på det givne tidspunkt.\nÆndringer i love, vejledninger, praksis mv. kan have betydning for fortolkningen fremadrettet.\nDu anbefales STÆRKT at få en juridisk rådgivning, hvis du vil være sikker på at overholde reglerne.\nNB! ARKIVO kan ikke drages til ansvar for korrekthed eller fejlfortolkninger.\nAt omsætte regler og rammer til konkrete handlinger og initiativer


Rebild Trial Sport - Scottish Six Day Trial 2014\nScottish Six Day Trial 2014\nFra den 2 til den 10 maj, ligger Kinlochleven i Skotland på den anden ende. Der afholdes Scottish Six Days Trial nemlig. SSDT er verdens hårdeste – og nok også det mest berømte – Trial. Grundlæggende består SSDT af 2 løb. Fredag den anden og lørdag den 3 køres Pre65 serien – som er 2 dages med Classic motorcykler, lavet før 1965 (deraf betegnelsen Pre65). Søndag den 4 går det så amok, når verdens hårdeste Trial skydes i gang, og 288 deltagere skyder ud over det Skotske højland.\nEfter 1 år med fravær, er Danskerne tilbage – og denne gang er Rebild TrialSport med for første gang. Det er nemlig i form af Morten Andersen, der vil at finde på sin JotaGas, med startnummer 132. Sammen med Morten, er der tre andre danskere – Nemlig Thomas Pedersen (133), Dan Jørgensen (247) og Ole Kristensen (248). Dermed skal Morten afsted med 3 erfarne herre – alle tre har nemlig gennemført løbet tidligere.\nNår vi siger at SSDT er verdens hårdeste Trial løb, så er det ingen underdrivelse. Løbet består af 6 dage med transportruter på op til 180 km – og ruten går igennem marsk, gedestier, over bjerge og enkelte km på alm vej. Dermed er der lagt op til at der kommer syre i kroppen, og det er også nødvendigt med et helt specielt styrkeprogram inden man tager afsted på sådan et løb.\nDe sidste år hvor der har været Dansk deltagelse i SSDT, har Rebild TrialSport bragt daglige artikler fra løbet, kørernes reaktioner på sektionerne, og naturligvis hvor dan de har det. Det vil du også kunne finde her på hjemmesiden i år, hvor vi daglig vil følge op med artikler.\nSå husk at ”tune ind” hver aften på www.rebildtrialsport.dk, og se hvordan det går de Danske vikinger, når de igen skal indtage Skotland.\nFor dig der slet ikke ved hvad SSDT er – eller bare dig der vil gense den – så har vi fundet SSDT2012 traileren frem